ciscoriordan/open-greek-corpus-annotations huggingface dataset:
aeneas-tactics.poliorcetica praef.1
Ὅσοις τῶν ἀνθρώπων ἐκ τῆς αὑτῶν ὁρμωμένοις χώρας ὑπερόριοί τε ἀγῶνες καὶ κίνδυνοι συμβαίνουσιν , ἄν τι σφάλμα γένηται κατὰ γῆν ἢ κατὰ θάλασσαν , ὑπολείπεται τοῖς περιγιγνομένοις αὐτῶν οἰκεία τε χώρα καὶ πόλις καὶ πατρίς , ὥστε οὐκ ἂν ἄρδην πάντες ἀναιρεθείησαν ·
Lemmas: ὅσος ὁ ἄνθρωπος ἐκ ὁ ἑαυτοῦ ὁρμάω χώρα ὑπερόριος τε ἀγών καί κίνδυνος συμβαίνω , ἐάν τις σφάλμα γίγνομαι κατά γῆ ἤ κατά θάλασσα , ὑπολείπω ὁ περιγίγνομαι αὐτός οἰκεῖος τε χώρα καί πόλις καί πατρίς , ὥστε οὐ ἄν ἄρδην πᾶς ἀναιρέω ·
aeneas-tactics.poliorcetica praef.2
τοῖς δὲ ὑπὲρ τῶν μεγίστων μέλλουσι κινδυνεύειν , ἱερῶν καὶ πατρίδος καὶ γονέων καὶ τέκνων καὶ τῶν ἄλλων , οὐκ ἴσος οὐδὲ ὅμοιος ἀγών ἐστιν , ἀλλὰ σωθεῖσι μὲν καὶ καλῶς ἀμυναμένοις τοὺς πολεμίους φοβεροὺς τοῖς ἐναντίοις καὶ δυσεπιθέτους εἰς τὸν λοιπὸν χρόνον εἶναι , κακῶς δὲ προσενεχθεῖσι πρὸς τοὺς κινδύνους οὐδεμία ἐλπὶς σωτηρίας ὑπάρξει .
Lemmas: ὁ δέ ὑπέρ ὁ μέγας μέλλω κινδυνεύω , ἱερός καί πατρίς καί γονεύς καί τέκνον καί ὁ ἄλλος , οὐ ἴσος οὐδέ ὅμοιος ἀγών εἰμί , ἀλλά σῴζω μέν καί καλός ἀμύνω ὁ πολέμιος φοβερός ὁ ἐναντίος καί δυσεπίθετος εἰς ὁ λοιπός χρόνος εἰμί , κακός δέ προσφέρω πρός ὁ κίνδυνος οὐδείς ἐλπίς σωτηρία ὑπάρχω .
aeneas-tactics.poliorcetica praef.3
τοὺς οὖν ὑπὲρ τοσούτων καὶ τοιούτων μέλλοντας ἀγωνίζεσθαι οὐδεμιᾶς παρασκευῆς καὶ προθυμίας ἐλλιπεῖς εἶναι δεῖ , ἀλλὰ πολλῶν καὶ παντοίων ἔργων πρόνοιαν ἑκτέον , ὅπως διά γε αὑτοὺς μηδὲν φανῶσι σφαλέντες ·
Lemmas: ὁ οὖν ὑπέρ τοσοῦτος καί τοιοῦτος μέλλω ἀγωνίζομαι οὐδείς παρασκευή καί προθυμία ἐλλιπής εἰμί δέω , ἀλλά πολύς καί παντοῖος ἔργον πρόνοια ἔχω , ὅπως διά γε ἑαυτοῦ μηδείς φαίνω σφάλλω ·
aeneas-tactics.poliorcetica praef.4
ἂν δὲ ἄρα τι σύμπτωμα γένηται , ἀλλʼ οἵ γε λοιποὶ τὰ ὑπάρχοντα εἰς ταὐτό ποτε καταστήσαιεν ἄν , καθάπερ τινὲς τῶν Ἑλλήνων εἰς τὸ ἔσχατον ἀφικόμενοι πάλιν ἀνέλαβον ἑαυτούς .
Lemmas: ἐάν δέ ἄρα τις σύμπτωμα γίγνομαι , ἀλλά ὁ γε λοιπός ὁ ὑπάρχω εἰς αὐτός ποτέ καθίστημι ἄν , καθά τις ὁ Ἕλλην εἰς ὁ ἔσχατος ἀφικνέομαι πάλιν ἀναλαμβάνω ἑαυτοῦ .
aeneas-tactics.poliorcetica 1.1
Τὴν οὖν τῶν σωμάτων σύνταξιν σκεψαμένους πρὸς τὸ μέγεθος τῆς πόλεως καὶ τὴν διάθεσιν τοῦ ἄστεος καὶ τῶν φυλάκων τὰς καταστάσεις καὶ περιοδίας , καὶ ὅσα ἄλλα σώμασι κατὰ τὴν πόλιν χρηστέον , πρὸς ταῦτα τοὺς μερισμοὺς ποιητέον .
Lemmas: ὁ οὖν ὁ σῶμα σύνταξις σκοπέω πρός ὁ μέγεθος ὁ πόλις καί ὁ διάθεσις ὁ ἄστυ καί ὁ φύλαξ ὁ κατάστασις καί περιοδία , καί ὅσος ἄλλος σῶμα κατά ὁ πόλις χράω , πρός οὗτος ὁ μερισμός ποιέω .
aeneas-tactics.poliorcetica 1.2
τοὺς μὲν γὰρ ἐκπορευομένους δεῖ συντετάχθαι πρὸς τοὺς ἐν τῇ πορείᾳ τόπους , ὡς χρὴ πορεύεσθαι παρά τε τὰ ἐπικίνδυνα χωρία καὶ ἐρυμνὰ καὶ στενόπορα καὶ πεδινὰ καὶ ὑπερδέξια καὶ ἐνεδρευτικά , καὶ τὰς τῶν ποταμῶν διαβάσεις καὶ τὰς ἐκ τῶν τοιούτων παρατάξεις ·
Lemmas: ὁ μέν γάρ ἐκπορεύω δέω συντάσσω πρός ὁ ἐν ὁ πορεία τόπος , ὡς χρή πορεύω παρά τε ὁ ἐπικίνδυνος χωρίον καί ἐρυμνός καί στενόπορος καί πεδινός καί ὑπερδέξιος καί ἐνεδρευτικός , καί ὁ ὁ ποταμός διάβασις καί ὁ ἐκ ὁ τοιοῦτος παράταξις ·
aeneas-tactics.poliorcetica 1.3
τὰ δὲ τειχήρη καὶ πολιτοφυλακήσοντα πρὸς μὲν τὰ τοιαῦτα οὐδὲν δεῖ συντετάχθαι , πρὸς δὲ τοὺς ἐν τῇ πόλει τόπους καὶ τὸν παρόντα κίνδυνον .
Lemmas: ὁ δέ τειχήρης καί πολιτοφυλακέω πρός μέν ὁ τοιοῦτος οὐδείς δέω συντάσσω , πρός δέ ὁ ἐν ὁ πόλις τόπος καί ὁ πάρειμι κίνδυνος .
aeneas-tactics.poliorcetica 1.4
πρῶτον μὲν οὖν αὐτῶν ἀπονεῖμαι δεῖ τοὺς φρονιμωτάτους τε καὶ ἐμπείρους μάλιστα πολέμου , οἳ περὶ τοὺς ἄρχοντας ἔσονται ·
Lemmas: πρότερος μέν οὖν αὐτός ἀπονέμω δέω ὁ φρόνιμος τε καί ἔμπειρος μάλα πόλεμος , ὅς περί ὁ ἄρχων εἰμί ·
aeneas-tactics.poliorcetica 1.5
ἔπειτα λοιπὸν ἀπολέγειν σώματα τὰ δυνησόμενα μάλιστα πονεῖν , καὶ μερίσαντα λοχίσαι , ἵνα εἴς τε τὰς ἐξόδους καὶ τὰς κατὰ πόλιν περιοδίας καὶ τὰς τῶν πονουμένων βοηθείας ἢ εἴς τινα ἄλλην ὁμότροπον ταύταις λειτουργίαν ὑπάρχωσιν οὗτοι προτεταγμένοι τε καὶ δυνατοὶ ὄντες ὑπηρετεῖν .
Lemmas: ἔπειτα λοιπός ἀπολέγω σῶμα ὁ δύναμαι μάλα πονέω , καί μερίζω λοχίζω , ἵνα εἰς τε ὁ ἔξοδος καί ὁ κατά πόλις περιοδία καί ὁ ὁ πονέω βοήθεια ἤ εἰς τις ἄλλος ὁμότροπος οὗτος λειτουργία ὑπάρχω οὗτος προτάσσω τε καί δυνατός εἰμί ὑπηρετέω .
aeneas-tactics.poliorcetica 1.6
εἶναι δὲ αὐτοὺς εὔνους τε καὶ τοῖς καθεστηκόσι πράγμασιν ἀρεσκομένους · μέγα γὰρ πρὸς τὰς τῶν ἄλλων ἐπιβουλὰς τοιοῦτο ἀθρόον ὑπάρχον ἀντʼ ἀκροπόλεως · φόβος γὰρ ἂν εἴη τοῖς ἐναντία θέλουσιν ἐν τῇ πόλει .
Lemmas: εἰμί δέ αὐτός εὔνους τε καί ὁ καθίστημι πρᾶγμα ἀρέσκω · μέγας γάρ πρός ὁ ὁ ἄλλος ἐπιβουλή τοιοῦτος ἀθρόος ὑπάρχω ἀντί ἀκρόπολις · φόβος γάρ ἄν εἰμί ὁ ἐναντίος ἐθέλω ἐν ὁ πόλις .
aeneas-tactics.poliorcetica 1.7
ἡγεμὼν δὲ καὶ ἐπιμελητὴς αὐτῶν ἔστω τά τε ἄλλα φρόνιμος καὶ εὔρωστος , καὶ ᾧ ἂν πλεῖστοι κίνδυνοι εἶεν μεταβολῆς γενομένης .
Lemmas: ἡγεμών δέ καί ἐπιμελητής αὐτός εἰμί ὁ τε ἄλλος φρόνιμος καί εὔρωστος , καί ὅς ἄν πολύς κίνδυνος εἰμί μεταβολή γίγνομαι .
aeneas-tactics.poliorcetica 1.8
τῶν δὲ λοιπῶν τοὺς ῥωμαλεωτάτους ἡλικίᾳ καὶ νεότητι ἐκλέξαντα ἐπὶ τὰς φυλακὰς καθιστάναι καὶ τὰ τείχη , τὸ δὲ περιὸν πλῆθος μερίσαντα πρὸς τὸ μῆκος τῶν νυκτῶν καὶ τῶν φυλάκων τὸ πλῆθος κατανεῖμαι ,
Lemmas: ὁ δέ λοιπός ὁ ῥωμαλέος ἡλικία καί νεότης ἐκλέγω ἐπί ὁ φυλακή καθίστημι καί ὁ τεῖχος , ὁ δέ περιέρχομαι πλῆθος μερίζω πρός ὁ μῆκος ὁ νύξ καί ὁ φύλαξ ὁ πλῆθος κατανέμω ,
aeneas-tactics.poliorcetica 1.9
τῶν δὲ ὄχλων τοὺς μὲν εἰς τὴν ἀγοράν , τοὺς δὲ εἰς τὸ θέατρον , τοὺς δὲ ἄλλους εἰς τὰς οὔσας ἐν τῇ πόλει εὐρυχωρίας , ἵνα μηδὲν ἔρημον ᾖ εἰς δύναμιν τῆς πόλεως .
Lemmas: ὁ δέ ὄχλος ὁ μέν εἰς ὁ ἀγορά , ὁ δέ εἰς ὁ θέατρον , ὁ δέ ἄλλος εἰς ὁ εἰμί ἐν ὁ πόλις εὐρυχωρία , ἵνα μηδείς ἐρῆμος εἰμί εἰς δύναμις ὁ πόλις .
aeneas-tactics.poliorcetica 2.1
Ἄριστον δὲ τὰς ἀχρείους οὔσας εὐρυχωρίας ἐν τῇ πόλει , ἵνα μὴ σωμάτων εἰς αὐτὰς δέῃ , τυφλοῦν ταφρεύοντα καὶ ὡς μάλιστα ἀβάτους ποιοῦντα τοῖς νεωτερίζειν βουλομένοις καὶ προκαταλαμβάνειν αὐτάς .
Lemmas: ἄριστον δέ ὁ ἀχρεῖος εἰμί εὐρυχωρία ἐν ὁ πόλις , ἵνα μή σῶμα εἰς αὐτός δέω , τυφλόω ταφρεύω καί ὡς μάλα ἄβατος ποιέω ὁ νεωτερίζω βούλομαι καί προκαταλαμβάνω αὐτός .
aeneas-tactics.poliorcetica 2.2
Λακεδαιμόνιοι δὴ Θηβαίων ἐμβαλόντων ἔκ τε τῶν ἐγγυτάτω οἰκιῶν διαλύοντες καὶ ἐκ τῶν αἱμασιῶν καὶ τειχίων ἄλλοι κατʼ ἄλλους τόπους φορμοὺς γῆς καὶ λίθων πληροῦντες , φασὶν δὲ καὶ τοῖς ἐκ τῶν ἱερῶν χαλκοῖς τρίποσιν , ὄντων πολλῶν καὶ μεγάλων , χρησάμενοι καὶ τούτοις προαποπληρώσαντες τάς τε εἰσβολὰς καὶ τὰς διόδους καὶ τὰ εὐρύχωρα τοῦ πολίσματος ἐκώλυσαν τοὺς εἰσβάλλειν ἐπιχειροῦντας εἰς αὐτὸ τὸ πόλισμα .
Lemmas: Λακεδαιμόνιος δή Θηβαῖος ἐμβάλλω ἐκ τε ὁ ἐγγύς οἰκία διαλύω καί ἐκ ὁ αἱμασιά καί τειχίον ἄλλος κατά ἄλλος τόπος φορμός γῆ καί λίθος πληρόω , φημί δέ καί ὁ ἐκ ὁ ἱερός χάλκεος τρίπους , εἰμί πολύς καί μέγας , χράω καί οὗτος προαποπληρόω ὁ τε εἰσβολή καί ὁ δίοδος καί ὁ εὐρύχωρος ὁ πόλισμα κωλύω ὁ εἰσβάλλω ἐπιχειρέω εἰς αὐτός ὁ πόλισμα .
aeneas-tactics.poliorcetica 2.3
Πλαταιεῖς δὲ ἐπεὶ ᾔσθοντο νυκτὸς ἐν τῇ πόλει Θηβαίους ὄντας , κατανοήσαντες οὐ πολλοὺς αὐτοὺς ὄντας οὐδὲ ἔργων τῶν προσηκόντων ἁπτομένους , οἰομένους γε μέντοι κατέχειν τὴν πόλιν , ἐνόμισαν ἐπιθέμενοι ῥᾳδίως κρατήσειν . τεχνάζουσιν οὖν εὐθέως τοιόνδε .
Lemmas: Πλαταιεύς δέ ἐπεί αἰσθάνομαι νύξ ἐν ὁ πόλις Θηβαῖος εἰμί , κατανοέω οὐ πολύς αὐτός εἰμί οὐδέ ἔργον ὁ προσήκω ἅπτω , οἴομαι γε μέντοι κατέχω ὁ πόλις , νομίζω ἐπιτίθημι ῥᾴδιος κρατέω . τεχνάζω οὖν εὐθύς τοιόσδε .
aeneas-tactics.poliorcetica 2.4
τῶν ἀρχόντων οἱ μὲν ὁμολογίας ἐποιοῦντο τοῖς Θηβαίοις ἐν τῇ ἀγορᾷ , οἱ δὲ παρήγγελλον κρύφα τοῖς ἄλλοις πολίταις σποράδην μὲν ἐκ τῶν οἰκιῶν μὴ ἐξιέναι , καθʼ ἕνα δὲ καὶ δύο τοὺς κοινοὺς τοίχους διορύττοντας λαθραίως παρʼ ἀλλήλους ἀθροίζεσθαι .
Lemmas: ὁ ἄρχων ὁ μέν ὁμολογία ποιέω ὁ Θηβαῖος ἐν ὁ ἀγορά , ὁ δέ παραγγέλλω κρύφα ὁ ἄλλος πολίτης σποράδην μέν ἐκ ὁ οἰκία μή ἐξέρχομαι , κατά εἷς δέ καί δύο ὁ κοινός τοῖχος διορύσσω λαθραῖος παρά ἀλλήλων ἀθροίζω .
aeneas-tactics.poliorcetica 2.5
ἑτοιμασθέντος δὲ πλήθους ἀξιομάχου τὰς μὲν διόδους καὶ τὰς ῥύμας ἐτύφλωσαν ἁμάξαις ἄνευ ὑποζυγίων , ἀπὸ δὲ σημείου ἀθροισθέντες ἐφέροντο ἐπὶ τοὺς Θηβαίους .
Lemmas: ἑτοιμάζω δέ πλῆθος ἀξιόμαχος ὁ μέν δίοδος καί ὁ ῥύμη τυφλόω ἄμαξα ἄνευ ὑποζύγιον , ἀπό δέ σημεῖον ἀθροίζω φέρω ἐπί ὁ Θηβαῖος .
aeneas-tactics.poliorcetica 2.6
ἅμα δὲ τούτοις τὰ γύναια καὶ οἱ οἰκέται ἦσαν ἐπὶ τοῖς κεράμοις , ὥστε βουλομένων τῶν Θηβαίων πράσσειν καὶ ἀμύνεσθαι ἐν σκότει , οὐκ ἐλάττω ὑπὸ τῶν ἁμαξῶν βλάβην ἢ ὑπὸ τῶν προσκειμένων αὐτοῖς ἀνθρώπων γενέσθαι . οἱ μὲν γὰρ ἔφευγον ἄπειροι ὄντες ᾗ χρὴ σωθῆναι διὰ τὰς φράξεις τῶν ἁμαξῶν , οἱ δὲ ἐμπείρως διώκοντες ταχὺ πολλοὺς ἔφθειραν .
Lemmas: ἅμα δέ οὗτος ὁ γύναιον καί ὁ οἰκέτης εἰμί ἐπί ὁ κέραμος , ὥστε βούλομαι ὁ Θηβαῖος πράσσω καί ἀμύνω ἐν σκότος , οὐ ἐλαχύς ὑπό ὁ ἄμαξα βλάβη ἤ ὑπό ὁ πρόσκειμαι αὐτός ἄνθρωπος γίγνομαι . ὁ μέν γάρ φεύγω ἄπειρος εἰμί ὅς χρή σῴζω διά ὁ φράξις ὁ ἄμαξα , ὁ δέ ἔμπειρος διώκω ταχύς πολύς φθείρω .
aeneas-tactics.poliorcetica 2.7
Ἐξοιστέον δὲ καὶ τὰ ὑπεναντία τούτοις , ὡς μιᾶς μὲν οὔσης εὐρυχωρίας κίνδυνον εἶναι τοῖς ἐν τῇ πόλει , ἂν προκαταλαμβάνωσιν οἱ ἐπιβουλεύοντες · κοινοῦ γὰρ καὶ ἑνὸς ὄντος τόπου τοιούτου τῶν φθασάντων ἂν εἴη τὸ ἔργον . δύο δὲ ἢ τριῶν ὄντων τοιῶνδε τόπων , τάδε ἂν εἴη τὰ ἀγαθά ·
Lemmas: ἐκφέρω δέ καί ὁ ὑπεναντίος οὗτος , ὡς εἷς μέν εἰμί εὐρυχωρία κίνδυνος εἰμί ὁ ἐν ὁ πόλις , ἐάν προκαταλαμβάνω ὁ ἐπιβουλεύω · κοινόω γάρ καί εἷς εἰμί τόπος τοιοῦτος ὁ φθάνω ἄν εἰμί ὁ ἔργον . δύο δέ ἤ τρεῖς εἰμί τοιόσδε τόπος , ὅδε ἄν εἰμί ὁ ἀγαθός ·
aeneas-tactics.poliorcetica 2.8
εἰ μὲν ἕνα ἢ δύο καταλαμβάνοιεν τόπους , τὸν λοιπὸν ἂν τοῖς ἐναντίοις ὑπάρχειν · εἰ δὲ πάντας , χωρισθέντες ἂν καὶ μερισθέντες ἀσθενεστέρως διακέοιντο πρὸς τοὺς ὑπεναντίους ἀθρόους ὄντας , εἰ μὴ ἑκάστῳ μέρει ὑπερέχοιεν τῶν ἐν τῇ πόλει . ὡς δὲ αὕτως καὶ κατὰ τῶν ἄλλων πάντων θελημάτων χρὴ τὰ ἐνόντα ὑπεναντία τοῖς προγεγραμμένοις ὑπονοεῖν , ἵνα μὴ ἀπερισκέπτως τι ἕτερον αἱρῇ .
Lemmas: εἰ μέν εἷς ἤ δύο καταλαμβάνω τόπος , ὁ λοιπός ἄν ὁ ἐναντίος ὑπάρχω · εἰ δέ πᾶς , χωρίζω ἄν καί μερίζω ἀσθενής διακέομαι πρός ὁ ὑπεναντίος ἀθρόος εἰμί , εἰ μή ἕκαστος μέρος ὑπερέχω ὁ ἐν ὁ πόλις . ὡς δέ αὔτως καί κατά ὁ ἄλλος πᾶς θέλημα χρή ὁ ἔνειμι ὑπεναντίος ὁ προγράφω ὑπονοέω , ἵνα μή ἀπερίσκεπτος τις ἕτερος αἱρέω .
aeneas-tactics.poliorcetica 3.1
Ἐκ προσφάτου δὲ ἐγγιγνομένου φόβου ἀσυντάκτῳ πόλει , τάχιστα ἄν τις εἰς σύνταξιν καὶ φυλακὴν τῆς πόλεως τοὺς πολίτας καταστήσαι , εἰ ἑκάστῃ φυλῇ μέρος τι τοῦ τείχους κλήρῳ ἀποδείξειεν , ἐφʼ ᾧ ἐλθοῦσαι εὐθὺς αἱ φυλαὶ φυλάξουσιν . κατὰ πολυπλήθειαν δὲ φυλῆς ἑκάστης τὸ μέγεθος τοῦ τείχους φυλαττόντων .
Lemmas: ἐκ πρόσφατος δέ ἐγγίγνομαι φόβος ἀσύντακτος πόλις , ταχύς ἄν τις εἰς σύνταξις καί φυλακή ὁ πόλις ὁ πολίτης καθίστημι , εἰ ἕκαστος φυλή μέρος τις ὁ τεῖχος κλῆρος ἀποδείκνυμι , ἐπί ὅς ἔρχομαι εὐθύς ὁ φυλή φυλάσσω . κατά πολυπλήθεια δέ φυλή ἕκαστος ὁ μέγεθος ὁ τεῖχος φυλάσσω .
aeneas-tactics.poliorcetica 3.2
ἔπειτα οὕτως ἀφʼ ἑκάστης φυλῆς τοὺς δυναμένους τοῖς σώμασι πονέσαι ἀπολέγειν εἴς τε τὴν ἀγορὰν καὶ τὰς περιοδίας , καὶ εἴ τι ἄλλο δεῖ χρῆσθαι τοῖς τοιούτοις ἀνθρώποις .
Lemmas: ἔπειτα οὕτως ἀπό ἕκαστος φυλή ὁ δύναμαι ὁ σῶμα πονέω ἀπολέγω εἰς τε ὁ ἀγορά καί ὁ περιοδία , καί εἰ τις ἄλλος δέω χράω ὁ τοιοῦτος ἄνθρωπος .
aeneas-tactics.poliorcetica 3.3
ὁμοτρόπως δὲ καὶ φρουρίου ὑπὸ συμμάχων φρουρουμένου μέρος τι τοῦ τείχους τῶν συμμάχων ἑκάστοις ἀποδιδόσθω φυλάττειν . ἐὰν δὲ πολῖται ἐν ὑποψίᾳ πρὸς ἀλλήλους ὦσιν , κατὰ ἀνάβασιν ἑκάστην τοῦ τείχους δεῖ ἐπιστῆσαι ἄνδρας πιστούς , οἳ κωλυταὶ ἔσονται , ἄν τις ἐπιχειρῇ ἄλλος ἀναβαίνειν .
Lemmas: ὁμότροπος δέ καί φρούριον ὑπό σύμμαχος φρουρέω μέρος τις ὁ τεῖχος ὁ σύμμαχος ἕκαστος ἀποδίδωμι φυλάσσω . ἐάν δέ πολίτης ἐν ὑποψία πρός ἀλλήλων εἰμί , κατά ἀνάβασις ἕκαστος ὁ τεῖχος δέω ἐφίστημι ἀνήρ πιστός , ὁ κωλυτής εἰμί , ἐάν τις ἐπιχειρέω ἄλλος ἀναβαίνω .
aeneas-tactics.poliorcetica 3.4
ἐν εἰρήνῃ δὲ καὶ ὧδε χρὴ συντετάχθαι τοὺς πολίτας . πρῶτον μὲν ῥύμης ἑκάστης ἀποδεῖξαι ῥυμάρχην ἄνδρα τὸν ἐπιεικέστατόν τε καὶ φρονιμώτατον , πρὸς ὅν , ἐάν τι ἀπροσδοκήτως νυκτὸς γένηται , συναθροισθήσονται .
Lemmas: ἐν εἰρήνη δέ καί ὧδε χρή συντάσσω ὁ πολίτης . πρότερος μέν ῥύμη ἕκαστος ἀποδείκνυμι ῥυμάρχης ἀνήρ ὁ ἐπιεικής τε καί φρόνιμος , πρός ὅς , ἐάν τις ἀπροσδόκητος νύξ γίγνομαι , συναθροίζω .
aeneas-tactics.poliorcetica 3.5
χρὴ δὲ τὰς ἐγγυτάτας ῥύμας τῆς ἀγορᾶς εἰς τὴν ἀγορὰν ἄγειν τοὺς ῥυμάρχας , τοῦ δὲ θεάτρου τὰς ἐγγυτάτω ῥύμας εἰς τὸ θέατρον , εἴς τε τὰς ἄλλας ἕκαστον ἐγγύτατα εὐρυχωρίας ἀθροίζεσθαι τοὺς ῥυμάρχας μετὰ τῶν ἐξενεγκαμένων παρʼ αὐτοὺς τὰ ὅπλα ·
Lemmas: χρή δέ ὁ ἐγγύς ῥύμη ὁ ἀγορά εἰς ὁ ἀγορά ἄγω ὁ ῥυμάρχης , ὁ δέ θέατρον ὁ ἐγγύς ῥύμη εἰς ὁ θέατρον , εἰς τε ὁ ἄλλος ἕκαστος ἐγγύς εὐρυχωρία ἀθροίζω ὁ ῥυμάρχης μετά ὁ ἐκφέρω παρά αὐτός ὁ ὅπλον ·
aeneas-tactics.poliorcetica 3.6
οὕτω γὰρ ἂν τάχιστα ἔς τε τοὺς προσήκοντας ἕκαστοι τόπους ἀφίκοιντο καὶ ἐγγυτάτω τῶν σφετέρων οἴκων εἶεν , διαπέμποιέν τε ἂν οἰκονομοῦντες πρὸς τοὺς κατʼ οἶκον , τέκνα καὶ γυναῖκας , οὐ πρόσω αὐτῶν διατελοῦντες . τῶν τε ἀρχόντων δεῖ προκεκληρῶσθαι εἰς ὃν ἕκαστοι τόπον ἐλθόντες τῶν συλλεγέντων ἐπὶ τὰ χείλη ἀποστελοῦσι · καὶ τῶν λοιπῶν ἕνεκα ἐπιμελείας ἡγεμόνες ἔσονται , ἄνπερ εὐθὺς ἡγεμονεύσωσιν ὧδε .
Lemmas: οὕτως γάρ ἄν ταχύς εἰς τε ὁ προσήκω ἕκαστος τόπος ἀφικνέομαι καί ἐγγύς ὁ σφέτερος οἶκος εἰμί , διαπέμπω τε ἄν οἰκονομέω πρός ὁ κατά οἶκος , τέκνον καί γυνή , οὐ πρόσω αὐτός διατελέω . ὁ τε ἄρχων δέω προκληρόω εἰς ὅς ἕκαστος τόπος ἔρχομαι ὁ συλλέγω ἐπί ὁ χεῖλος ἀποστέλλω · καί ὁ λοιπός ἕνεκα ἐπιμέλεια ἡγεμών εἰμί , ἐάν εὐθύς ἡγεμονεύω ὧδε .
aeneas-tactics.poliorcetica 4.1
Εὐθύτατα δεῖ αὐτοῖς πεποιῆσθαι σύσσημα , ἀφʼ ὧν μὴ ἀγνοήσουσι τοὺς προσιόντας αὐτοῖς · ἤδη γὰρ τοιόνδε συνέβη . Χαλκὶς ἡ ἐν Εὐρίπῳ κατελήφθη ὑπὸ φυγάδος ὁρμωμένου ἐξ Ἐρετρίας , τῶν ἐν τῇ πόλει τινὸς τεχνασαμένου τοιόνδε .
Lemmas: εὐθύτατος δέω αὐτός ποιέω σύσσημον , ἀπό ὅς μή ἀγνοέω ὁ προσέρχομαι αὐτός · ἤδη γάρ τοιόσδε συμβαίνω . χαλκίς ὁ ἐν Εὔριπος καταλαμβάνω ὑπό φυγάς ὁρμάω ἐκ Ἐρέτρια , ὁ ἐν ὁ πόλις τις τεχνάζω τοιόσδε .
aeneas-tactics.poliorcetica 4.2
κατὰ τὸ ἐρημότατον τῆς πόλεως καὶ πύλας οὐκ ἀνοιγομένας ἔχων ἔφερεν πυργάστρην , ἣν φυλάσσων τὰς ἡμέρας καὶ τὰς νύκτας ἔλαθεν νυκτὸς τὸν μοχλὸν διαπρήσας καὶ δεξάμενος ταύτῃ στρατιώτας .
Lemmas: κατά ὁ ἐρῆμος ὁ πόλις καί πύλη οὐ ἀνοίγνυμι ἔχω φέρω πυργάστρη , ὅς φυλάσσω ὁ ἡμέρα καί ὁ νύξ λανθάνω νύξ ὁ μοχλός διαπίμπρημι καί δέχομαι ταύτῃ στρατιώτης .
aeneas-tactics.poliorcetica 4.3
ἀθροισθέντων δὲ ἐν τῇ ἀγορᾷ ὡς δισχιλίων ἀνδρῶν ἐσημάνθη τὸ πολεμικὸν σπουδῇ . πολλοὶ δὲ τῶν Χαλκιδέων δι’ ἄγνοιαν ἀπόλλυνται · οἱ γὰρ ἐκφοβηθέντες ἐτίθεντο φέροντες τὰ ὅπλα πρὸς τοὺς πολεμίους ὡς πρὸς φιλίους , αὐτὸς ἕκαστος δοκῶν ὕστερος παραγίγνεσθαι .
Lemmas: ἀθροίζω δέ ἐν ὁ ἀγορά ὡς δισχίλιοι ἀνήρ σημαίνω ὁ πολεμικός σπουδή . πολύς δέ ὁ Χαλκιδεῖς διά ἄγνοια ἀπόλλυμι · ὁ γάρ ἐκφοβέω τίθημι φέρω ὁ ὅπλον πρός ὁ πολέμιος ὡς πρός φίλιος , αὐτός ἕκαστος δοκέω ὕστερος παραγίγνομαι .
aeneas-tactics.poliorcetica 4.4
οὕτως οὖν καθʼ ἕνα καὶ δύο οἱ πλεῖστοι ἀπώλλυντο , μέχρι χρόνῳ ὕστερον ἔγνωσαν τὸ συμβαῖνον , τῆς πόλεως ἤδη κατεχομένης .
Lemmas: οὕτως οὖν κατά εἷς καί δύο ὁ πολύς ἀπόλλυμι , μέχρι χρόνος ὕστερος γιγνώσκω ὁ συμβαίνω , ὁ πόλις ἤδη κατέχω .
aeneas-tactics.poliorcetica 4.5
πολεμοῦντα οὖν χρὴ καὶ ἐγγὺς ὄντων τῶν πολεμίων , πρῶτον μὲν τὰ ἀποστελλόμενα ἐκ τῆς πόλεως κατὰ γῆν ἢ κατὰ θάλατταν ἐπί τινα πρᾶξιν πρὸς τοὺς ὑπομένοντας μετὰ συσσήμων ἀποστέλλεσθαι καὶ ἡμερινῶν καὶ νυκτερινῶν , ἵνα μὴ ἀγνοῶσι πολεμίων αὐτοῖς ἐπιφαινομένων , εἰ φίλιοι ἢ πολέμιοί εἰσιν ·
Lemmas: πολεμέω οὖν χρή καί ἐγγύς εἰμί ὁ πολέμιος , πρότερος μέν ὁ ἀποστέλλω ἐκ ὁ πόλις κατά γῆ ἤ κατά θάλασσα ἐπί τις πρᾶξις πρός ὁ ὑπομένω μετά σύσσημον ἀποστέλλω καί ἡμερινός καί νυκτερινός , ἵνα μή ἀγνοέω πολέμιος αὐτός ἐπιφαίνω , εἰ φίλιος ἤ πολέμιος εἰμί ·
aeneas-tactics.poliorcetica 4.6
ἐπὶ δὲ πρᾶξιν πορευθέντων καὶ πέμπειν τινὰς γνωσομένους , ἵνα καὶ τὰ τοιαῦτα ὡς ἐκ πλείστου τῶν ἀπόντων οἱ ὑπομένοντες εἰδῶσιν · μέγα γὰρ ἂν φέροι πρὸς τὸ μέλλον ἐκ πλείονος παρασκευάζεσθαι .
Lemmas: ἐπί δέ πρᾶξις πορεύω καί πέμπω τις γιγνώσκω , ἵνα καί ὁ τοιοῦτος ὡς ἐκ πολύς ὁ ἄπειμι ὁ ὑπομένω οἶδα · μέγας γάρ ἄν φέρω πρός ὁ μέλλω ἐκ πολύς παρασκευάζω .
aeneas-tactics.poliorcetica 4.7
τοῖς δὲ μὴ οὕτω πράττουσιν ἃ συμβέβηκεν ἐμφανισθήσεται τινῶν ἤδη γενομένων , ἃ ἐπὶ παραδείγματος καὶ μαρτυρίου καθαροῦ παραλέγηται .
Lemmas: ὁ δέ μή οὕτως πράσσω ὅς συμβαίνω ἐμφανίζω τις ἤδη γίγνομαι , ὅς ἐπί παράδειγμα καί μαρτύριον καθαρός παραλέγω .
aeneas-tactics.poliorcetica 4.8
Πεισιστράτῳ γὰρ Ἀθηναίων στρατηγοῦντι ἐξηγγέλθη ὅτι οἱ ἐκ Μεγάρων οἱ ἐπιχειροῖεν ἀφικόμενοι πλοίοις ἐπιθέσθαι νυκτὸς ταῖς τῶν Ἀθηναίων γυναιξὶν θεσμοφόρια ἀγούσαις ἐν Ἐλευσῖνι · ὁ δὲ Πεισίστρατος ἀκούσας προενήδρευσεν .
Lemmas: Πεισίστρατος γάρ Ἀθηναῖος στρατηγέω ἐξαγγέλλω ὅτι ὁ ἐκ Μέγαρα ὁ ἐπιχειρέω ἀφικνέομαι πλοῖον ἐπιτίθημι νύξ ὁ ὁ Ἀθηναῖος γυνή θεσμοφόριον ἄγω ἐν Ἐλευσίς · ὁ δέ Πεισίστρατος ἀκούω προενεδρεύω .
aeneas-tactics.poliorcetica 4.9
ἐπεὶ δὲ οἱ ἐκ τῶν Μεγάρων ὡς λεληθότες ἀπέβησαν καὶ ἀπὸ τῆς θαλάττης ἐγένοντο , ἐξαναστὰς ὁ Πεισίστρατος τῶν ἐνεδρευθέντων τε ἀνδρῶν ἐκράτησεν καὶ διέφθειρεν τοὺς πλείστους , καὶ τῶν πλοίων οἷς ἀφίκοντο ἐγκρατὴς ἐγένετο .
Lemmas: ἐπεί δέ ὁ ἐκ ὁ Μέγαρα ὡς λανθάνω ἀποβαίνω καί ἀπό ὁ θάλασσα γίγνομαι , ἐξανίστημι ὁ Πεισίστρατος ὁ ἐνεδρεύω τε ἀνήρ κρατέω καί διαφθείρω ὁ πολύς , καί ὁ πλοῖον ὅς ἀφικνέομαι ἐγκρατής γίγνομαι .
aeneas-tactics.poliorcetica 4.10
ἔπειτα παραχρῆμα τοῖς ἑαυτοῦ στρατιώταις πληρώσας τὰ πλοῖα ἔλαβε τῶν γυναικῶν τὰς ἐπιτηδειοτάτας συμπλεῦσαι , καὶ κατήγετο εἰς τὰ Μέγαρα ὀψὲ ἀπωτέρω τῆς πόλεως .
Lemmas: ἔπειτα παραχρῆμα ὁ ἑαυτοῦ στρατιώτης πληρόω ὁ πλοῖον λαμβάνω ὁ γυνή ὁ ἐπιτήδειος συμπλέω , καί κατάγω εἰς ὁ Μέγαρα ὀψέ ἀπωτέρω ὁ πόλις .
aeneas-tactics.poliorcetica 4.11
κατιδόντες οὖν τὰ πλοῖα προσπλέοντα ἀπήντων πολλοὶ τῶν Μεγαρέων , αἵ τε συναρχίαι καὶ οἱ ἄλλοι , θεώμενοι ὡς εἰκὸς αἰχμαλώτους ἀγομένας ὡς πλείστας καὶ μετʼ ἐγχειριδίων ἀποβάντες τοὺς μὲν καταβαλεῖν , ὅσους δὲ ἂν δύναιντο τῶν ἐπιφανεστάτων συναρπάζειν εἰς τὰ πλοῖα .
Lemmas: καθοράω οὖν ὁ πλοῖον προσπλέω ἀπαντάω πολύς ὁ Μεγαρεύς , ὁ τε συναρχία καί ὁ ἄλλος , θεάομαι ὡς ἔοικα αἰχμάλωτος ἄγω ὡς πολύς καί μετά ἐγχειρίδιον ἀποβαίνω ὁ μέν καταβάλλω , ὅσος δέ ἄν δύναμαι ὁ ἐπιφανής συναρπάζω εἰς ὁ πλοῖον .
aeneas-tactics.poliorcetica 4.12
καὶ οὕτως ἐπράχθη . δῆλον οὖν ὅτι μετὰ συσσήμων καὶ μὴ ἀγνοουμένων πρὸς ἀλλήλους , τὰς ἀθροίσεις καὶ τὰς πέμψεις δεῖ ποιεῖσθαι .
Lemmas: καί οὕτως πράσσω . δῆλος οὖν ὅτι μετά σύσσημον καί μή ἀγνοέω πρός ἀλλήλων , ὁ ἄθροισις καί ὁ πέμψις δέω ποιέω .
aeneas-tactics.poliorcetica 5.1
Ἔπειτα πυλωροὺς καθεστάναι μὴ τοὺς τυχόντας ἀλλὰ φρονίμους καὶ ἀγχίνους , καὶ δὴ ὑπονοεῖν δυναμένους ἀεί τι τῶν εἰσκομιζομένων , ἔτι δὲ καὶ εὐπόρους καὶ οἷς ἐνέχυρα ἐν τῇ πόλει ὑπάρχει , τέκνα καὶ γυναῖκα λέγω , ἀλλὰ μὴ οἵτινες δι’ ἔνδειαν ἢ συναλλαγμάτων ἀνάγκην ἢ δι’ ἄλλην τινὰ ἀπορίαν πεισθεῖεν ὑπό τινων ἢ αὐτοὶ παρακελεύσαιεν ἄν τινας ἐπὶ νεωτερισμῷ .
Lemmas: ἔπειτα πυλωρός καθίστημι μή ὁ τυγχάνω ἀλλά φρόνιμος καί ἀγχίνοος , καί δή ὑπονοέω δύναμαι ἀεί τις ὁ εἰσκομίζω , ἔτι δέ καί εὔπορος καί ὅς ἐνέχυρον ἐν ὁ πόλις ὑπάρχω , τέκνον καί γυνή λέγω , ἀλλά μή ὅστις διά ἔνδεια ἤ συνάλλαγμα ἀνάγκη ἤ διά ἄλλος τις ἀπορία πείθω ὑπό τις ἤ αὐτός παρακελεύομαι ἄν τις ἐπί νεωτερισμός .
aeneas-tactics.poliorcetica 5.2
Λεύκων δὲ ὁ Βοσπόρου τύραννος καὶ τῶν φρουρῶν τοὺς χρεωφειλέτας διὰ κυβείαν ἢ δι’ ἄλλας ἀκολασίας ἀπομίσθους ἐποίει .
Lemmas: Λεύκων δέ ὁ Βόσπορος τύραννος καί ὁ φρουρός ὁ χρεωφειλέτης διά κυβεία ἤ διά ἄλλος ἀκολασία ἀπόμισθος ποιέω .
aeneas-tactics.poliorcetica 6.1
Χρὴ δὲ καὶ ἡμεροσκόπους πρὸ τῆς πόλεως καθιστάναι ἐπὶ τόπῳ ὑψηλῷ καὶ ὡς ἐκ πλείστου φαινομένῳ · ἡμεροσκοπεῖν δὲ ἐφʼ ἑκάστῳ χωρίῳ τρεῖς τοὐλάχιστον , μὴ τοὺς τυχόντας , ἀλλʼ ἐμπείρους πολέμου , ὅπως μὴ δι’ ἄγνοιαν δοξάζων τι ὁ σκοπὸς σημάνῃ ἢ διαγγείλῃ εἰς τὴν πόλιν καὶ ματαίως ὀχλῇ τοῖς ἀνθρώποις .
Lemmas: χρή δέ καί ἡμεροσκόπος πρό ὁ πόλις καθίστημι ἐπί τόπος ὑψηλός καί ὡς ἐκ πολύς φαίνω · ἡμεροσκοπέω δέ ἐπί ἕκαστος χωρίον τρεῖς ἐλαχύς , μή ὁ τυγχάνω , ἀλλά ἔμπειρος πόλεμος , ὅπως μή διά ἄγνοια δοξάζω τις ὁ σκοπός σημαίνω ἤ διαγγέλλω εἰς ὁ πόλις καί μάταιος ὀχλέω ὁ ἄνθρωπος .
aeneas-tactics.poliorcetica 6.2
πάσχουσι δὲ ταῦτα οἱ ἄπειροι τάξεων καὶ πολέμου , ἀγνοοῦντες τὰς τῶν πολεμίων ἐργασίας καὶ πράξεις , εἴτε ἐκ παρασκευῆς πράσσεται , εἴτε καὶ παρὰ ταὐτομάτου .
Lemmas: πάσχω δέ οὗτος ὁ ἄπειρος τάξις καί πόλεμος , ἀγνοέω ὁ ὁ πολέμιος ἐργασία καί πρᾶξις , εἴτε ἐκ παρασκευή πράσσω , εἴτε καί παρά αὐτόματος .
aeneas-tactics.poliorcetica 6.3
ὁ δὲ ἔμπειρος , γνοὺς τὴν τῶν πολεμίων παρασκευὴν καὶ πλῆθος καὶ πορείας καὶ τὴν ἄλλην κίνησιν τοῦ στρατεύματος , οὕτω τὴν ἀλήθειαν ἐμφανιεῖ .
Lemmas: ὁ δέ ἔμπειρος , γιγνώσκω ὁ ὁ πολέμιος παρασκευή καί πλῆθος καί πορεία καί ὁ ἄλλος κίνησις ὁ στράτευμα , οὕτως ὁ ἀλήθεια ἐμφανίζω .
aeneas-tactics.poliorcetica 6.4
Ἐὰν δὲ μὴ ὑπάρχωσιν τοιοίδε τόποι , ὥστε καὶ εἰς τὴν πόλιν ἀπʼ αὐτῶν φαίνεσθαι τὰ σημεῖα , ἄλλους ἐπʼ ἄλλοις τόποις διαδεκτῆρας εἶναι τῶν ἀειρομένων σημείων , οἳ σημανοῦσιν εἰς τὴν πόλιν .
Lemmas: ἐάν δέ μή ὑπάρχω τοιόσδε τόπος , ὥστε καί εἰς ὁ πόλις ἀπό αὐτός φαίνω ὁ σημεῖον , ἄλλος ἐπί ἄλλος τόπος διαδεκτήρ εἰμί ὁ ἀείρω σημεῖον , ὅς σημαίνω εἰς ὁ πόλις .
aeneas-tactics.poliorcetica 6.5
εἶναι δὲ τοὺς ἡμεροσκόπους καὶ ποδώκεις , οἳ ὅσα μὴ οἷά τε διὰ τῶν σημείων δηλοῦν , ἀλλʼ αὐτῶν τινα δέῃ ἐξ ἀνάγκης ἀγγέλλειν , δύνωνται ταχὺ ἀφικνεῖσθαι , καὶ ὡς ἐκ πλείστου ἀγγέλλωσιν .
Lemmas: εἰμί δέ ὁ ἡμεροσκόπος καί ποδώκης , ὅς ὅσος μή οἷος τε διά ὁ σημεῖον δηλόω , ἀλλά αὐτός τις δέω ἐκ ἀνάγκη ἀγγέλλω , δύναμαι ταχύς ἀφικνέομαι , καί ὡς ἐκ πολύς ἀγγέλλω .
aeneas-tactics.poliorcetica 6.6
Ἄριστον δὲ ἱππασίμων ὄντων τόπων καὶ ὑπαρχόντων ἵππων ἱππέας ἱππέας συνείρειν , ἵνα διὰ τῶνδε θᾶσσον ἀγγέλληται . πέμπειν δὲ ἐκ τῆς πόλεως τοὺς ἡμεροσκόπους ὄρθρου ἢ ἔτι νυκτός , ἵνα τοῖς τῶν πολεμίων σκοποῖς μὴ κατάδηλοι ὦσιν ἡμέρας πορευόμενοι ἐπὶ τὰ ἡμεροσκοπεῖα .
Lemmas: ἄριστον δέ ἱππάσιμος εἰμί τόπος καί ὑπάρχω ἵππος ἱππεύς ἱππεύς συνείρω , ἵνα διά ὅδε ταχύς ἀγγέλλω . πέμπω δέ ἐκ ὁ πόλις ὁ ἡμεροσκόπος ὄρθρος ἤ ἔτι νύξ , ἵνα ὁ ὁ πολέμιος σκοπός μή κατάδηλος εἰμί ἡμέρα πορεύω ἐπί ὁ ἡμεροσκοπεῖον .
aeneas-tactics.poliorcetica 6.7
σύνθημα δὲ μὴ ἔχειν αὐτοὺς ἓν καὶ τὸ αὐτὸ , ὅπως μήτε ἑκόντες μήτε ἄκοντες , ἐὰν συλληφθῶσιν ὑπὸ τῶν πολεμίων , εἰπεῖν ἔχωσι τὸ τῶν ἐν τῇ πόλει σύνθημα . παραγγέλλεσθαι δὲ τοῖς ἡμεροσκόποις αἴρειν τὰ σύσσημα ἐνίοτε , καθάπερ οἱ πυρσευταὶ τοὺς πυρσούς .
Lemmas: σύνθημα δέ μή ἔχω αὐτός εἷς καί ὁ αὐτός , ὅπως μήτε ἑκών μήτε ἀέκων , ἐάν συλλαμβάνω ὑπό ὁ πολέμιος , λέγω ἔχω ὁ ὁ ἐν ὁ πόλις σύνθημα . παραγγέλλω δέ ὁ ἡμερόσκοπος ἀείρω ὁ σύσσημον ἐνίοτε , καθά ὁ πυρσευτής ὁ πυρσός .
aeneas-tactics.poliorcetica 7.1
Ὅταν δὲ ἡ χώρα ἐγκάρπως διακέηται μὴ πόρρω ὄντων πολεμίων , εἰκὸς πολλοὺς τῶν ἐν τῇ πόλει περὶ τοὺς ἐγγὺς χώρους διατελεῖν , γλιχομένους τοῦ καρποῦ .
Lemmas: ὅταν δέ ὁ χώρα ἔγκαρπος διάκειμαι μή πρόσω εἰμί πολέμιος , ἔοικα πολύς ὁ ἐν ὁ πόλις περί ὁ ἐγγύς χῶρος διατελέω , γλίχομαι ὁ καρπός .
aeneas-tactics.poliorcetica 7.2
τούτους δʼ οὖν εἰς τὴν πόλιν ἀθροίζειν ὧδε χρή . πρῶτον μὲν τοῖς ἔξω ἅμα ἡλίῳ δύνοντι σημαίνειν ἀπιέναι εἰς τὴν πόλιν · ἐὰν δὲ καὶ ἐπὶ πλέον τῆς χώρας ἐσκεδασμένοι ὦσιν , ὑπὸ διαδεκτήρων σημαίνεσθαι , ὅπως πάντες ἢ οἱ πλεῖστοι παραγίγνωνται εἰς πόλιν .
Lemmas: οὗτος δέ οὖν εἰς ὁ πόλις ἀθροίζω ὧδε χρή . πρότερος μέν ὁ ἔξω ἅμα ἥλιος δύω σημαίνω ἀπέρχομαι εἰς ὁ πόλις · ἐάν δέ καί ἐπί πολύς ὁ χώρα σκεδάννυμι εἰμί , ὑπό διαδεκτήρ σημαίνω , ὅπως πᾶς ἤ ὁ πολύς παραγίγνομαι εἰς πόλις .
aeneas-tactics.poliorcetica 7.3
ἐπειδὰν δὲ τούτοις σημανθῇ ἀπιέναι , οὕτως τοῖς ἐν τῇ πόλει δειπνοποιεῖσθαι · τὸ δὲ τρίτον σημαίνειν εἰς φυλακὴν ἰέναι καὶ καθιστάναι .
Lemmas: ἐπειδάν δέ οὗτος σημαίνω ἀπέρχομαι , οὕτως ὁ ἐν ὁ πόλις δειπνοποιέω · ὁ δέ τρίτος σημαίνω εἰς φυλακή ἔρχομαι καί καθίστημι .
aeneas-tactics.poliorcetica 7.4
ὡς δὲ δεῖ τοῦτο γίγνεσθαι καὶ ὡς αἴρειν τοὺς φρυκτούς , ἐν τῇ Παρασκευαστικῇ βίβλῳ πλειόνως εἴρηται . ὅθεν δεῖ τὴν μάθησιν λαμβάνειν , ἵνα μὴ δὶς περὶ τῶν αὐτῶν γράφειν συμβῇ .
Lemmas: ὡς δέ δέω οὗτος γίγνομαι καί ὡς ἀείρω ὁ φρυκτός , ἐν ὁ Παρασκευαστικός βίβλος πολύς λέγω . ὅθεν δέω ὁ μάθησις λαμβάνω , ἵνα μή δίς περί ὁ αὐτός γράφω συμβαίνω .
aeneas-tactics.poliorcetica 8.1
Μετὰ δὲ ταῦτα εἰς τὴν χώραν προσδεχόμενον πλείω καὶ μείζω δύναμιν πολεμίων πρῶτον μὲν τὴν χώραν δυσεπίβολον εἶναι τοῖς πολεμίοις καὶ δυσστρατοπέδευτον καὶ δυσπροσπόριστον κατασκευάζειν καὶ τοὺς ποταμοὺς δυσδιαβάτους καὶ πλείους .
Lemmas: μετά δέ οὗτος εἰς ὁ χώρα προσδέχομαι πολύς καί μέγας δύναμις πολέμιος πρότερος μέν ὁ χώρα δυσεπίβολος εἰμί ὁ πολέμιος καί δυσστρατοπέδευτος καί δυσπροσπόριστος κατασκευάζω καί ὁ ποταμός δυσδιάβατος καί πολύς .
aeneas-tactics.poliorcetica 8.2
Πρός τε τὰς ἀποβάσεις τῶν πολεμίων εἰς τὰ ψαμμώδη καὶ στερεὰ ὅσα καὶ οἷα χρὴ κατασκευάζεσθαι δολώματα τοῖς ἀποβαίνουσι , τοῖς τε ἐν τῇ χώρᾳ καὶ τῇ πόλει λιμέσιν οἷα εἰς τούτους δεῖ φράγματα παρασκευάζεσθαι πρὸς τὸ μὴ εἰσπλεῖν ἢ τὰ εἰσπλεύσαντα μὴ δύνασθαι ἐκπλεῦσαι ,
Lemmas: πρός τε ὁ ἀπόβασις ὁ πολέμιος εἰς ὁ ψαμμώδης καί στερεός ὅσος καί οἷος χρή κατασκευάζω δόλωμα ὁ ἀποβαίνω , ὁ τε ἐν ὁ χώρα καί ὁ πόλις λιμήν οἷος εἰς οὗτος δέω φράγμα παρασκευάζω πρός ὁ μή εἰσπλέω ἤ ὁ εἰσπλέω μή δύναμαι ἐκπλέω ,
aeneas-tactics.poliorcetica 8.3
τά τε καταλιμπανόμενα ἐν τῇ χώρᾳ ἑκουσίως , εἰς χρείαν δὲ φέροντα τοῖς ἐναντίοις , οἷον πρὸς τειχοποιίαν ἢ σκηνοποιίαν ἢ ἄλλην τινὰ πρᾶξιν ὡς
Lemmas: ὁ τε καταλείπω ἐν ὁ χώρα ἑκούσιος , εἰς χρεία δέ φέρω ὁ ἐναντίος , οἷος πρός τειχοποιΐα ἤ σκηνοποιΐα ἤ ἄλλος τις πρᾶξις ὡς
aeneas-tactics.poliorcetica 8.4
δεῖ ἀχρεῖα ποιεῖν ἢ μὴ φθείροντα ἀφανίζειν τά τε βρωτὰ καὶ ποτὰ καὶ τὰ κατʼ ἀγροὺς ἔγκαρπα καὶ τὰ ἄλλα κατὰ τὴν χώραν , καὶ τὰ στάσιμα ὕδατα ὡς ἄποτα δεῖ ποιεῖν , τά τε ἱππάσιμα τῆς χώρας ὡς δεῖ ἄνιππα ποιεῖν ,
Lemmas: δέω ἀχρεῖος ποιέω ἤ μή φθείρω ἀφανίζω ὁ τε βρωτός καί ποτός καί ὁ κατά ἀγρός ἔγκαρπος καί ὁ ἄλλος κατά ὁ χώρα , καί ὁ στάσιμος ὕδωρ ὡς ἄποτος δέω ποιέω , ὁ τε ἱππάσιμος ὁ χώρα ὡς δέω ἄνιππος ποιέω ,
aeneas-tactics.poliorcetica 8.5
περὶ μὲν οὖν τούτων πάντων ὧδε μὲν νῦν παραλείπεται , ὡς δεῖ ἕκαστον τούτων γίγνεσθαι , ἵνα μὴ καὶ ταύτῃ , λίαν πολλά , δηλῶται · γέγραπται δὲ τελέως περὶ αὐτῶν ἐν τῇ Παρασκευαστικῇ βίβλῳ .
Lemmas: περί μέν οὖν οὗτος πᾶς ὧδε μέν νῦν παραλείπω , ὡς δέω ἕκαστος οὗτος γίγνομαι , ἵνα μή καί οὗτος , λίαν πολύς , δηλόω · γράφω δέ τέλειος περί αὐτός ἐν ὁ Παρασκευαστικός βίβλος .
aeneas-tactics.poliorcetica 9.1
Ἄν δὲ θρασύνεσθαί τι ἐπιχειρῶσιν οἱ ἐπιόντες πρός σε , τάδε ποιητέον . πρῶτον μὲν χρὴ σώμασι τόπους τινὰς τῆς οἰκείας χώρας καταλαβεῖν , ἔπειτα ἐκκλησιάσαντα τοὺς αὑτοῦ στρατιώτας ἢ πολίτας ἄλλα τε προειπεῖν αὐτοῖς , ὡς ὑπαρχούσης τινὸς αὐτοῖς πράξεως εἰς τοὺς πολεμίους , καὶ ὅταν νυκτὸς σημάνῃ τῇ σάλπιγγι , ἑτοίμους εἶναι τοὺς ἐν τῇ ἡλικίᾳ , ἀναλαβόντας τὰ ὅπλα καὶ ἀθροισθέντας εἰς χωρίον ῥητὸν ἕπεσθαι τῷ ἡγουμένῳ .
Lemmas: ἐάν δέ θρασύνω τις ἐπιχειρέω ὁ ἐπέρχομαι πρός σύ , ὅδε ποιέω . πρότερος μέν χρή σῶμα τόπος τις ὁ οἰκεῖος χώρα καταλαμβάνω , ἔπειτα ἐκκλησιάζω ὁ ἑαυτοῦ στρατιώτης ἤ πολίτης ἄλλος τε προλέγω αὐτός , ὡς ὑπάρχω τις αὐτός πρᾶξις εἰς ὁ πολέμιος , καί ὅταν νύξ σημαίνω ὁ σάλπιγξ , ἑτοῖμος εἰμί ὁ ἐν ὁ ἡλικία , ἀναλαμβάνω ὁ ὅπλον καί ἀθροίζω εἰς χωρίον ῥητός ἕπομαι ὁ ἡγέομαι .
aeneas-tactics.poliorcetica 9.2
διαγγελθέντων οὖν τούτων εἰς τὸ στρατόπεδον τῶν πολεμίων ἢ τὴν πόλιν , δύνασαι ἀποτρέψαι ὧν ἐπιχειρῶσι πράσσειν .
Lemmas: διαγγέλλω οὖν οὗτος εἰς ὁ στρατόπεδον ὁ πολέμιος ἤ ὁ πόλις , δύναμαι ἀποτρέπω ὅς ἐπιχειρέω πράσσω .
aeneas-tactics.poliorcetica 9.3
τούτων δὲ οὕτω πραχθέντων τοῖς μὲν φιλίοις θάρσος ἐμποιήσεις ἐπιχειρῶν τι ἀλλʼ οὐ δεδιώς , τοῖς δὲ πολεμίοις φόβον ἐμπαρασκευάσεις , ὥστε ἐπὶ τῆς αὑτῶν ἠρεμεῖν .
Lemmas: οὗτος δέ οὕτως πράσσω ὁ μέν φίλιος θάρσος ἐμποιέω ἐπιχειρέω τις ἀλλά οὐ δείδω , ὁ δέ πολέμιος φόβος ἐμπαρασκευάζω , ὥστε ἐπί ὁ ἑαυτοῦ ἠρεμέω .
aeneas-tactics.poliorcetica 10.1
Δεῖ δὲ καὶ τάδε παρηγγέλθαι τῶν πολιτῶν τοῖς κεκτημένοις ζεύγη ἢ ἀνδράποδα ὑπεκτίθεσθαι εἰς τοὺς προσοίκους , ὡς οὐκ εἰσαξόντων εἰς τὴν πόλιν .
Lemmas: δέω δέ καί ὅδε παραγγέλλω ὁ πολίτης ὁ κτάομαι ζεῦγος ἤ ἀνδράποδον ὑπεκτίθεμαι εἰς ὁ πρόσοικος , ὡς οὐ εἰσάγω εἰς ὁ πόλις .
aeneas-tactics.poliorcetica 10.2
οἷς δʼ ἂν μὴ ὑπάρξῃ ξενία παρʼ οὓς θήσονται , τοὺς ἄρχοντας δημοσίᾳ παρατίθεσθαι τοῖς προσοίκοις , παρασκευάζοντας δι’ ὧν σωθήσεται τὰ ὑπεκτιθέμενα .
Lemmas: ὅς δέ ἄν μή ὑπάρχω ξενία παρά ὅς τίθημι , ὁ ἄρχων δημοσίᾳ παρατίθημι ὁ πρόσοικος , παρασκευάζω διά ὅς σῴζω ὁ ὑπεκτίθεμαι .
aeneas-tactics.poliorcetica 10.3
Ἔπειτα κηρύγματα ποιεῖσθαι τοιάδε διά τινος χρόνου , φόβου καὶ ἀποτροπῆς τῶν ἐπιβουλευόντων ἕνεκεν . κατακομίζειν τὰ ἐλεύθερα σώματα καὶ τοὺς καρποὺς ἐν τῇ πόλει , τοῦ δὲ ἀνηκουστοῦντος ἐξουσίαν εἶναι τῷ βουλομένῳ ἀζήμια ἄγειν καὶ φέρειν τὰ ἐκ τῆς χώρας .
Lemmas: ἔπειτα κήρυγμα ποιέω τοιόσδε διά τις χρόνος , φόβος καί ἀποτροπή ὁ ἐπιβουλεύω ἕνεκα . κατακομίζω ὁ ἐλεύθερος σῶμα καί ὁ καρπός ἐν ὁ πόλις , ὁ δέ ἀνηκουστέω ἐξουσία εἰμί ὁ βούλομαι ἀζήμιος ἄγω καί φέρω ὁ ἐκ ὁ χώρα .
aeneas-tactics.poliorcetica 10.4
τάς τε ἑορτὰς κατὰ πόλιν ἄγειν , συλλόγους τε ἰδίους μηδαμοῦ μήτε ἡμέρας μήτε νυκτὸς γίγνεσθαι , τοὺς δὲ ἀναγκαίους ἢ ἐν πρυτανείῳ ἢ ἐν βουλῇ ἢ ἐν ἄλλῳ φανερῷ τόπῳ . μηδὲ θύεσθαι μάντιν ἰδίᾳ ἄνευ τοῦ ἄρχοντος .
Lemmas: ὁ τε ἑορτή κατά πόλις ἄγω , σύλλογος τε ἴδιος μηδαμοῦ μήτε ἡμέρα μήτε νύξ γίγνομαι , ὁ δέ ἀναγκαῖος ἤ ἐν πρυτανεῖον ἤ ἐν βουλή ἤ ἐν ἄλλος φανερός τόπος . μηδέ θύω μάντις ἴδιος ἄνευ ὁ ἄρχων .
aeneas-tactics.poliorcetica 10.5
μηδὲ δειπνεῖν κατὰ συσσιτίαν ἀλλʼ ἐν ταῖς αὑτῶν οἰκίαις ἑκάστους , ἔξω γάμου καὶ περιδείπνου , καὶ ταῦτα προαπαγγείλαντας τοῖς ἄρχουσιν . Ἐὰν δὲ ὦσιν φυγάδες , ἐπικηρύσσειν , ὃς ἂν ἀστῶν ἢ ξένων ἢ δούλων ἀποκινῇ , ἃ ἑκάστῳ τούτων ἔσται .
Lemmas: μηδέ δειπνέω κατά συσσιτία ἀλλά ἐν ὁ ἑαυτοῦ οἰκία ἕκαστος , ἔξω γάμος καί περίδειπνον , καί οὗτος προαπαγγέλλω ὁ ἄρχω . ἐάν δέ εἰμί φυγάς , ἐπικηρύσσω , ὅς ἄν ἀστός ἤ ξένος ἤ δοῦλος ἀποκινέω , ὅς ἕκαστος οὗτος εἰμί .
aeneas-tactics.poliorcetica 10.6
καὶ ἐάν τίς τινι τῶν φυγάδων συγγένηται ἢ παρʼ ἐκείνων τισὶν ἢ ἐπιστολὰς πέμψῃ ἢ δέξηται , εἶναί τινα κίνδυνον ἢ ἐπιτίμιον αὐτῷ . τῶν δὲ ἐκπεμπομένων καὶ εἰσαγομένων ἐπιστολῶν εἶναι ἐπισκόπησιν , πρὸς οὓς οἰσθήσεται πρότερον .
Lemmas: καί ἐάν τίς τις ὁ φυγάς συγγίγνομαι ἤ παρά ἐκεῖνος τις ἤ ἐπιστολή πέμπω ἤ δέχομαι , εἰμί τις κίνδυνος ἤ ἐπιτίμιον αὐτός . ὁ δέ ἐκπέμπω καί εἰσάγω ἐπιστολή εἰμί ἐπισκόπησις , πρός ὅς φέρω πρότερος .
aeneas-tactics.poliorcetica 10.7
ὅπλα οἷς ἐστιν ἑνὸς πλείω ἀπογράφεσθαι , καὶ ἐξάγειν μηδένα μηδὲν ὅπλον , μηδὲ ἐνέχυρον δέχεσθαι . στρατιώτας μὴ μισθοῦσθαι μηδὲ ἑαυτὸν μισθοῦν ἄνευ τῶν ἀρχόντων .
Lemmas: ὅπλον ὅς εἰμί εἷς πολύς ἀπογράφω , καί ἐξάγω μηδείς μηδείς ὅπλον , μηδέ ἐνέχυρον δέχομαι . στρατιώτης μή μισθόω μηδέ ἑαυτοῦ μισθόω ἄνευ ὁ ἄρχων .
aeneas-tactics.poliorcetica 10.8
ἐκπλεῖν μηδένα ἀστῶν μηδὲ μέτοικον ἄνευ συμβόλου , τά τε πλοῖα προπαρηγγέλθαι ὁρμίζεσθαι καθʼ ἃς πύλας ἐν τοῖς ἐχομένοις ῥηθήσεται .
Lemmas: ἐκπλέω μηδείς ἀστός μηδέ μέτοικος ἄνευ σύμβολος , ὁ τε πλοῖον προπαραγγέλλω ὁρμίζω κατά ὅς πύλη ἐν ὁ ἔχω λέγω .
aeneas-tactics.poliorcetica 10.9
ξένους τοὺς ἀφικνουμένους τὰ ὅπλα ἐμφανῆ καὶ πρόχειρα φέρειν , καὶ εὐθὺς αὐτῶν παραιρεῖσθαι , καὶ αὐτοὺς μηδένα ὑποδέχεσθαι , μηδὲ τοὺς πανδοκέας , ἄνευ τῶν ἀρχόντων , τοὺς δὲ ἄρχοντας ἀπογράφεσθαι καὶ παρʼ ᾧ τίνες , ὅταν κατάγωνται .
Lemmas: ξένος ὁ ἀφικνέομαι ὁ ὅπλον ἐμφανής καί πρόχειρος φέρω , καί εὐθύς αὐτός παραιρέω , καί αὐτός μηδείς ὑποδέχομαι , μηδέ ὁ πανδοκεύς , ἄνευ ὁ ἄρχων , ὁ δέ ἄρχων ἀπογράφω καί παρά ὅς τίς , ὅταν κατάγω .
aeneas-tactics.poliorcetica 10.10
τὰς δὲ νύκτας ὑπὸ τῶν ἀρχόντων τὰ πανδοκεῖα ἔξωθεν κλείεσθαι . διὰ χρόνου δέ τινος , ὅσοι ἂν ταλαπείριοι αὐτῶν ὦσιν , ἐκκηρύττεσθαι . ὁμόρους δὲ ἢ κατὰ παίδευσιν ἢ κατʼ ἄλλην τινὰ χρείαν ἐπιδημοῦντας ἀπογράφεσθαι .
Lemmas: ὁ δέ νύξ ὑπό ὁ ἄρχων ὁ πανδοκεῖον ἔξωθεν κλείω . διά χρόνος δέ τις , ὅσος ἄν ταλαπείριος αὐτός εἰμί , ἐκκηρύσσω . ὅμορος δέ ἤ κατά παίδευσις ἤ κατά ἄλλος τις χρεία ἐπιδημέω ἀπογράφω .
aeneas-tactics.poliorcetica 10.11
ταῖς δὲ δημοσίαις ἀφικνουμέναις πρεσβείαις ἀπὸ πόλεων ἢ τυράννων ἢ στρατοπέδων οὐ χρὴ ἐν αὑτοῖς τὸν ἐθέλοντα διαλέγεσθαι , ἀλλʼ ἀεὶ παρεῖναί τινας τῶν πολιτῶν τοὺς πιστοτάτους , οἳ μετʼ αὐτῶν συνδιατελοῦσιν μέχρις ἂν ἐνδημῶσιν οἱ πρέσβεις .
Lemmas: ὁ δέ δημόσιος ἀφικνέομαι πρεσβεία ἀπό πόλις ἤ τύραννος ἤ στρατόπεδον οὐ χρή ἐν ἑαυτοῦ ὁ ἐθέλω διαλέγω , ἀλλά ἀεί πάρειμι τις ὁ πολίτης ὁ πιστός , ὅς μετά αὐτός συνδιατελέω μέχρι ἄν ἐνδημέω ὁ πρέσβυς .
aeneas-tactics.poliorcetica 10.12
καὶ ὧν ἂν σπανίζῃ ἡ πόλις , σίτου ἢ ἐλαίου ἢ ἄλλου τινός , τῷ εἰσάγοντι κατὰ πλῆθος τῶν εἰσαγομένων τόκους προκεῖσθαι καὶ στέφανον δίδοσθαι εἰς τιμήν , τῷ δὲ ναυκλήρῳ ἀνολκὴν καὶ καθολκήν .
Lemmas: καί ὅς ἄν σπανίζω ὁ πόλις , σῖτος ἤ ἔλαιον ἤ ἄλλος τις , ὁ εἰσάγω κατά πλῆθος ὁ εἰσάγω τόκος πρόκειμαι καί στέφανος δίδωμι εἰς τιμή , ὁ δέ ναύκληρος ἀνολκή καί καθολκή .
aeneas-tactics.poliorcetica 10.13
ἐξοπλισίας τε πυκνὰς ποιεῖσθαι , καὶ ξένους τοὺς ἐνδήμους τὸν καιρὸν τοῦτον μεθίστασθαι εἰς χωρίον ῥητὸν ἢ κατʼ οἶκον διατελεῖν · ᾗ δὲ ἂν ἄλλῃ φαίνηται , ζημίαν προκεῖσθαι ὡς ἀδικοῦντι .
Lemmas: ἐξοπλισία τε πυκνός ποιέω , καί ξένος ὁ ἔνδημος ὁ καιρός οὗτος μεθίστημι εἰς χωρίον ῥητός ἤ κατά οἶκος διατελέω · ὅς δέ ἄν ἄλλῃ φαίνω , ζημία πρόκειμαι ὡς ἀδικέω .
aeneas-tactics.poliorcetica 10.14
ὅταν τε σημήνῃ , τούτοις τὰ ἐμπόρια καὶ πρατήρια κλείεσθαι , καὶ τὰ λύχνα κατασβέννυσθαι , καὶ τῶν ἄλλων μηδένα ἔτι παρεῖναι ·
Lemmas: ὅταν τε σημαίνω , οὗτος ὁ ἐμπόριον καί πρατήριον κλείω , καί ὁ λύχνον κατασβέννυμι , καί ὁ ἄλλος μηδείς ἔτι πάρειμι ·
aeneas-tactics.poliorcetica 10.15
ὅταν δέ τινι ἀναγκαῖόν τι συμβῇ , μετὰ λαμπτῆρος βαδίζειν , ἕως ἂν ἀντιπαραγγελθῇ . καὶ ὃς ἂν καταμηνύσῃ τινὰ ἐπιβουλεύοντα τῇ πόλει , ἢ ὅ τι ἂν τῶν προγεγραμμένων τις πραττόμενον ἐξαγγείλῃ , ἀνηγγέλθαι τε αὐτῷ ἀργύριον καὶ τὸ ἀγγελθὲν ἐμφανῶς προκεῖσθαι ἐν ἀγορᾷ ἢ ἐπὶ βωμοῦ ἢ ἐν ἱερῷ , ἵνα προχειρότερόν τις τολμήσῃ μηνύειν τι τῶν προγεγραμμένων .
Lemmas: ὅταν δέ τις ἀναγκαῖος τις συμβαίνω , μετά λαμπτήρ βαδίζω , ἕως ἄν ἀντιπαραγγέλλω . καί ὅς ἄν καταμηνύω τις ἐπιβουλεύω ὁ πόλις , ἤ ὅς τις ἄν ὁ προγράφω τις πράσσω ἐξαγγέλλω , ἀναγγέλλω τε αὐτός ἀργύριον καί ὁ ἀγγέλλω ἐμφανής πρόκειμαι ἐν ἀγορά ἤ ἐπί βωμός ἤ ἐν ἱερόν , ἵνα πρόχειρος τις τολμάω μηνύω τις ὁ προγράφω .
aeneas-tactics.poliorcetica 10.16
Ἐπὶ δὲ μονάρχῳ ἢ στρατηγῷ ἢ φυγάδι δυναστεύοντι χρὴ καὶ τάδε προκηρύττεσθαι ἐὰν δέ τι καὶ αὐτὸς πάθῃ ὁ ἀποκτείνας , τοῖς τέκνοις αὐτοῦ ἀποδίδοσθαι τὸ ἀγγελθὲν ἀργύριον ·
Lemmas: ἐπί δέ μόναρχος ἤ στρατηγός ἤ φυγάς δυναστεύω χρή καί ὅδε προκηρύσσω ἐάν δέ τις καί αὐτός πάσχω ὁ ἀποκτείνω , ὁ τέκνον αὐτός ἀποδίδωμι ὁ ἀγγέλλω ἀργύριον ·
aeneas-tactics.poliorcetica 10.17
ἐὰν δὲ μὴ ᾖ τέκνα , τῷ ἐγγυτάτω γενομένῳ . καὶ ἐάν τις τῶν συνόντων τῷ φυγάδι ἢ μονάρχῳ ἢ στρατηγῷ πράξῃ τι τῶν προκειμένων ἀποδίδοσθαι καὶ κάθοδον αὐτῷ εἶναι · διὰ γὰρ ταῦτα προχειροτέρως ἂν ἐγχειροῖεν .
Lemmas: ἐάν δέ μή εἰμί τέκνον , ὁ ἐγγύς γίγνομαι . καί ἐάν τις ὁ σύνειμι ὁ φυγάς ἤ μόναρχος ἤ στρατηγός πράσσω τις ὁ πρόκειμαι ἀποδίδωμι καί κάθοδος αὐτός εἰμί · διά γάρ οὗτος προχειρός ἄν ἐγχειρέω .
aeneas-tactics.poliorcetica 10.18
ἐν δὲ ξενικῷ στρατοπέδῳ τοιάδ̓ , ἀναγγείλαντα σιγήν , πάντων ἀκουόντων κηρῦξαι .
Lemmas: ἐν δέ ξενικός στρατόπεδον τοιόσδε , ἀναγγέλλω σιγή , πᾶς ἀκούω κηρύσσω .
aeneas-tactics.poliorcetica 10.19
εἴ τις βούλεται ἀπιέναι , μὴ ἀρεσκόμενοι τοῖς παροῦσιν , ἐξεῖναι ἀπαλλάττεσθαι · ἀλλʼ ὕστερον πεπωλήσεται · τὰ δʼ ἐλάσσω τούτων ἀδικήματα , κατὰ τὸν νόμον τὸν προκείμενον δεσμὸς ἡ ζημία . ἐὰν δέ τις φαίνηται βλάπτων τι τὸ στράτευμα , διαλύων τὸ στρατόπεδον ,
Lemmas: εἰ τις βούλομαι ἀπέρχομαι , μή ἀρέσκω ὁ πάρειμι , ἔξεστι ἀπαλλάσσω · ἀλλά ὕστερος πωλέω · ὁ δέ ἐλαχύς οὗτος ἀδίκημα , κατά ὁ νόμος ὁ πρόκειμαι δεσμός ὁ ζημία . ἐάν δέ τις φαίνω βλάπτω τις ὁ στράτευμα , διαλύω ὁ στρατόπεδον ,
aeneas-tactics.poliorcetica 10.20
θάνατος ἔστω ἡ ζημία . μετὰ δὲ ταῦτα τῶν ἄλλων τάξεων ἐπιμέλειαν ποιητέον . καὶ πρῶτον ἐπισκεπτέον εἰ ὁμονοοῦσιν οἱ πολῖται , ὡς ἂν ὄντος μεγίστου τούτου ἀγαθοῦ ἐν πολιορκίᾳ · εἰ δὲ μή , τῶν τὰ ἐναντία φρονούντων τοῖς παροῦσι πράγμασι καὶ μάλιστʼ ἂν ἡγεμόνας τε καὶ αἰτίους γενομένους ἐν τῇ πόλει πράξεώς τινος μεθιστάναι αὐτοὺς ἀνυπόπτως μετὰ προφάσεως εὐλόγου ἐκπέμποντα ἄλλῃ ὡς πρέσβεις τε καὶ ἐπʼ ἄλλας δημοσίας ἐργασίας .
Lemmas: θάνατος εἰμί ὁ ζημία . μετά δέ οὗτος ὁ ἄλλος τάξις ἐπιμέλεια ποιέω . καί πρότερος ἐπισκοπέω εἰ ὁμονοέω ὁ πολίτης , ὡς ἄν εἰμί μέγας οὗτος ἀγαθός ἐν πολιορκία · εἰ δέ μή , ὁ ὁ ἐναντίος φρονέω ὁ πάρειμι πρᾶγμα καί μάλα ἄν ἡγεμών τε καί αἴτιος γίγνομαι ἐν ὁ πόλις πρᾶξις τις μεθίστημι αὐτός ἀνύποπτος μετά πρόφασις εὔλογος ἐκπέμπω ἄλλῃ ὡς πρέσβυς τε καί ἐπί ἄλλος δημόσιος ἐργασία .
aeneas-tactics.poliorcetica 10.21
οἷον καὶ Διονύσιος ἔπραξεν Λεπτίνην τὸν ἀδελφὸν αὐτοῦ , ἔχοντα Συρακοσίων τῷ πλήθει οἰκείως καὶ ὁρῶν κατὰ πολλὰ ἰσχυρὸν αὐτὸν ὄντα · γενόμενος αὐτῷ ἐν ὑποψίᾳ τινί , καὶ θέλων αὐτὸν μεταστήσασθαι , φανερῶς μὲν οὐκ ἐπεχείρει ἐκβάλλειν αὐτόν , γνοὺς ὅτι περὶ αὐτὸν πολλὴ μετʼ εὐνοίας ἰσχὺς ἔσοιτο καὶ νεώτερον ἄν τι γένοιτο · τεχνάζει δὲ τοιόνδε .
Lemmas: οἷος καί Διονύσιος πράσσω Λεπτίνης ὁ ἀδελφός αὐτός , ἔχω Συρακούσιος ὁ πλῆθος οἰκεῖος καί ὁράω κατά πολύς ἰσχυρός αὐτός εἰμί · γίγνομαι αὐτός ἐν ὑποψία τις , καί ἐθέλω αὐτός μεθίστημι , φανερός μέν οὐ ἐπιχειρέω ἐκβάλλω αὐτός , γιγνώσκω ὅτι περί αὐτός πολύς μετά εὔνοια ἰσχύς εἰμί καί νέος ἄν τις γίγνομαι · τεχνάζω δέ τοιόσδε .
aeneas-tactics.poliorcetica 10.22
πέμπει αὐτὸν μετὰ ξένων ὀλίγων εἰς πόλιν ὄνομα Ἱμέραν , κελεύων φρουρὰν τὴν μὲν ἐξαγαγεῖν τὴν δὲ καταστῆσαι . γενομένου δὲ αὐτοῦ ἐν τῇ Ἱμέρᾳ , πέμψας ἐκέλευσεν αὐτὸν περιμένειν , μέχρις ἂν αὐτὸς μεταπέμψηται .
Lemmas: πέμπω αὐτός μετά ξένος ὀλίγος εἰς πόλις ὄνομα Ἱμέρα , κελεύω φρουρά ὁ μέν ἐξάγω ὁ δέ καθίστημι . γίγνομαι δέ αὐτός ἐν ὁ Ἱμέρα , πέμπω κελεύω αὐτός περιμένω , μέχρι ἄν αὐτός μεταπέμπω .
aeneas-tactics.poliorcetica 10.23
Πόλεως δʼ ὁμηρευομένης , ὅταν ἐπʼ αὐτὴν στρατεία γίγνηται , τοὺς γονεῖς τῶν ὁμηρευόντων καὶ τοὺς ἐγγὺς τὰ γένη μεθίστασθαι ἐκ τῆς πόλεως , ἄχρις ἂν ἡ πολιορκία παρέλθῃ , ἵνα μὴ ἐφορῶσιν ἐν ταῖς προσαγωγαῖς τῶν πολεμίων τοὺς αὑτῶν παῖδας συμπροσαγομένους καὶ τὰ ἔσχατα πάσχοντας · ἐγχωρεῖ γὰρ αὐτοὺς ἔνδον ὄντας καὶ ὑπεναντίον τι πρᾶξαι .
Lemmas: πόλις δέ ὁμηρεύω , ὅταν ἐπί αὐτός στρατεία γίγνομαι , ὁ γονεύς ὁ ὁμηρεύω καί ὁ ἐγγύς ὁ γένος μεθίστημι ἐκ ὁ πόλις , ἄχρι ἄν ὁ πολιορκία παρέρχομαι , ἵνα μή ἐφοράω ἐν ὁ προσαγωγή ὁ πολέμιος ὁ ἑαυτοῦ παῖς συμπροσάγω καί ὁ ἔσχατος πάσχω · ἐγχωρέω γάρ αὐτός ἔνδον εἰμί καί ὑπεναντίος τις πράσσω .
aeneas-tactics.poliorcetica 10.24
ἐὰν δὲ ἄρα δυσχερὲς ᾖ μετὰ τῶνδε τῶν προφάσεων ἐκπέμπειν , συνδιάγειν αὐτοὺς ὡς ἐλαχίστων μετέχοντας ἔργων καὶ πράξεων καὶ μήτε ὅπου ἔσονται μήτε ὅ τι πράξουσιν προειδέναι , καὶ ὡς ἥκιστα ἐπὶ σφῶν αὐτῶν διατηροῦντας καὶ νύκτα καὶ ἡμέραν · καὶ ἄλλας ἐπʼ ἄλλαις πράξεις καὶ λειτουργίας αὐτοῖς τὸ πλῆθος ἐπιρρεῖν ἀνυπόπτως , μεθʼ ὧν ὄντες ἐν φυλακῇ μᾶλλον ἔσονται ἢ φυλάξουσί τι .
Lemmas: ἐάν δέ ἄρα δυσχερής εἰμί μετά ὅδε ὁ πρόφασις ἐκπέμπω , συνδιάγω αὐτός ὡς ἐλαχύς μετέχω ἔργον καί πρᾶξις καί μήτε ὅπου εἰμί μήτε ὅς τις πράσσω πρόοιδα , καί ὡς ἦκα ἐπί σφεῖς αὐτός διατηρέω καί νύξ καί ἡμέρα · καί ἄλλος ἐπί ἄλλος πρᾶξις καί λειτουργία αὐτός ὁ πλῆθος ἐπιρρέω ἀνύποπτος , μετά ὅς εἰμί ἐν φυλακή μάλα εἰμί ἤ φυλάσσω τις .
aeneas-tactics.poliorcetica 10.25
ἔστωσαν δὲ διειλημμένοι ὡς εἰς παρατήρησιν · οὕτως γὰρ ἂν διακείμενοι ἥκιστα ἂν δύναιντο νεωτερίσαι . Ἔτι τοίνυν μηδὲ εἰς τὰς κοίτας λαμπτῆρας φέρεσθαι μηδὲ ἄλλο νυκτερινὸν φέγγος · ἤδη γάρ τινες , ἐπεὶ πάντῃ ἐξείργονται μηδὲν νεωτερίσαι , θέλοντες , μηδὲ πρὸς τοὺς πολεμίους τι πρᾶξαι ,
Lemmas: εἰμί δέ διαλαμβάνω ὡς εἰς παρατήρησις · οὕτως γάρ ἄν διάκειμαι ἦκα ἄν δύναμαι νεωτερίζω . ἔτι τοίνυν μηδέ εἰς ὁ κοίτη λαμπτήρ φέρω μηδέ ἄλλος νυκτερινός φέγγος · ἤδη γάρ τις , ἐπεί πάντῃ ἐξέργω μηδείς νεωτερίζω , ἐθέλω , μηδέ πρός ὁ πολέμιος τις πράσσω ,
aeneas-tactics.poliorcetica 10.26
τοιόνδε τεχνάζουσι . σὺν γὰρ τοῖς καλάθοις καὶ στρώμασι φερόμενοι εἰς τὰς φυλακὰς λύχνα οἱ δὲ δᾷδας οἱ δὲ λαμπτῆρας , ἵνα δὴ πρός τι κοιτασθῶσιν , διὰ τούτων τῶν φεγγέων σύσσημον ἐποιήσαντο · διὸ δεῖ πάντα τὰ τοιαῦτα ὑποπτεύειν .
Lemmas: τοιόσδε τεχνάζω . σύν γάρ ὁ κάλαθος καί στρῶμα φέρω εἰς ὁ φυλακή λύχνον ὁ δέ δαίς ὁ δέ λαμπτήρ , ἵνα δή πρός τις κοιτάζω , διά οὗτος ὁ φέγγος σύσσημον ποιέω · διό δέω πᾶς ὁ τοιοῦτος ὑποπτεύω .
aeneas-tactics.poliorcetica 11.1
Ἔτι δὲ καὶ τῶν πολιτῶν δεῖ τοῖς ἀντιπροθυμουμένοις προσέχειν τὸν νοῦν καὶ μηδὲν εὐθέως ἀποδέχεσθαι διὰ τάδε .
Lemmas: ἔτι δέ καί ὁ πολίτης δέω ὁ ἀντιπροθυμέομαι προσέχω ὁ νόος καί μηδείς εὐθύς ἀποδέχομαι διά ὅδε .
aeneas-tactics.poliorcetica 11.2
ῥηθήσονται δὲ ἑξῆς αἱ ἐπιβουλαὶ ἐκ τῆς βίβλου παραδείγματος ἕνεκεν , ὅσαι κατὰ πόλιν ἐξ ἀρχόντων ἢ ἰδιωτῶν γεγόνασιν καὶ ὡς ἔνιαι αὐτῶν κωλυθεῖσαι διελύθησαν .
Lemmas: λέγω δέ ἑξῆς ὁ ἐπιβουλή ἐκ ὁ βίβλος παράδειγμα ἕνεκα , ὅσος κατά πόλις ἐκ ἄρχων ἤ ἰδιώτης γίγνομαι καί ὡς ἔνιοι αὐτός κωλύω διαλύω .
aeneas-tactics.poliorcetica 11.3
Χίου γὰρ μελλούσης προδίδοσθαι , τῶν ἀρχόντων τις , συμπροδιδοὺς καὶ ἀπατῶν τοὺς συνάρχοντας ἔπεισε λέγων , ὡς , ἐπειδὴ εἰρήνη εἴη , τοῦ τε λιμένος τὸ κλεῖθρον εἰς γῆν ἀνασπάσαντας ξηρᾶναι δεῖ καὶ πισσαλοιφῆσαι καὶ τὰ παλαιὰ τῶν νεῶν ἄρμενα ἀποδόσθαι , τῶν τε νεωρίων ἐπεσκευάσθαι τὰ στάζοντα καὶ τὴν ἐχομένην αὐτῶν στοὰν καὶ τὸν πύργον , ἐν ᾧ διῃτῶντο οἱ ἄρχοντες , ἐχόμενον τῆς στοᾶς , ἵνα ἐκ προφάσεως κλίμακες προπορισθῶσιν τοῖς μέλλουσι καταλαμβάνειν τὰ νεώρια καὶ τὴν στοὰν καὶ τὸν πύργον .
Lemmas: Χίος γάρ μέλλω προδίδωμι , ὁ ἄρχων τις , συμπροδίδωμι καί ἀπατάω ὁ συνάρχω πείθω λέγω , ὡς , ἐπειδή εἰρήνη εἰμί , ὁ τε λιμήν ὁ κλεῖθρον εἰς γῆ ἀνασπάω ξηραίνω δέω καί πισσαλοιφέω καί ὁ παλαιός ὁ ναῦς ἄρμενα ἀποδίδωμι , ὁ τε νεώριον ἐπισκευάζω ὁ στάζω καί ὁ ἔχω αὐτός στοά καί ὁ πύργος , ἐν ὅς διαδιαιτάω ὁ ἄρχων , ἔχω ὁ στοά , ἵνα ἐκ πρόφασις κλῖμαξ προπορίζομαι ὁ μέλλω καταλαμβάνω ὁ νεώριον καί ὁ στοά καί ὁ πύργος .
aeneas-tactics.poliorcetica 11.4
ἔτι δὲ συνεβούλευε καὶ τὸ πλῆθος τῶν τὴν πόλιν φυλασσόντων ἀπόμισθον ποιῆσαι , ἵνʼ ὡς ἐλάχιστον δῆθεν ἀνάλωμα τῇ πόλει ᾖ .
Lemmas: ἔτι δέ συμβουλεύω καί ὁ πλῆθος ὁ ὁ πόλις φυλάσσω ἀπόμισθος ποιέω , ἵνα ὡς ἐλαχύς δῆθεν ἀνάλωμα ὁ πόλις εἰμί .
aeneas-tactics.poliorcetica 11.5
καὶ ἄλλα τούτοις ὁμότροπα λέγων ἔπεισε τοὺς συνάρχοντας ἅπερ ἔμελλεν τοῖς προδιδοῦσι καὶ ἐπιτιθεμένοις συνοίσειν πρὸς τὴν κατάληψιν · ὥστε ἀεὶ δεῖ προσέχειν τοῖς τὰ τοιαῦτα τελειοῦν σπουδάζουσιν .
Lemmas: καί ἄλλος οὗτος ὁμότροπος λέγω πείθω ὁ συνάρχω ὅς μέλλω ὁ προδίδωμι καί ἐπιτίθημι συμφέρω πρός ὁ κατάληψις · ὥστε ἀεί δέω προσέχω ὁ ὁ τοιοῦτος τελειόω σπουδάζω .
aeneas-tactics.poliorcetica 11.6
ἅμα δὲ τοῦ τείχους ἐκδήσας κατεκρέμασε δίκτυα ἐλάφεια καὶ σύεια , ὡσεὶ ξηρᾶναι θέλων , καὶ ἄλλῃ ἱστία ἔξω τοὺς κάλους ἔχοντα · καθʼ ἅπερ ἐν νυκτὶ ἀνέβησαν στρατιῶται .
Lemmas: ἅμα δέ ὁ τεῖχος ἐκδέω κατακρεμάννυμι δίκτυον ἐλάφειος καί σύειος , ὡσεί ξηραίνω ἐθέλω , καί ἄλλῃ ἱστίον ἔξω ὁ κάλως ἔχω · κατά ὅς ἐν νύξ ἀναβαίνω στρατιώτης .
aeneas-tactics.poliorcetica 11.7
Πρὸς δὲ ἀντιστασιώτας τοιόνδε ἐπράχθη ἐν Ἄργει . μελλόντων γὰρ τῶν πλουσίων τὴν δευτέραν ἐπίθεσιν ἐπιτίθεσθαι τῷ δήμῳ καὶ ξένους ἐπαγομένων , ὁ τοῦ δήμου προστάτης , προαισθόμενος τὸ μέλλον , τῶν ἐπιθησομένων τινὰς τῶν ὑπεναντίων ὄντων τῷ δήμῳ ἄνδρας δύο προσποιησάμενος φίλους εἶναι ἀπορρήτους , πολεμίους αὑτῷ καθίστησιν αὐτοὺς καὶ ἐποίει κακῶς ἐν τῷ φανερῷ , σιγῇ δὲ τὰ ἐκ τῶν ἐναντίων βουλεύματα ἤκουεν παρʼ αὐτῶν .
Lemmas: πρός δέ ἀντιστασιώτης τοιόσδε πράσσω ἐν Ἄργος . μέλλω γάρ ὁ πλούσιος ὁ δεύτερος ἐπίθεσις ἐπιτίθημι ὁ δῆμος καί ξένος ἐπάγω , ὁ ὁ δῆμος προστάτης , προαισθάνομαι ὁ μέλλω , ὁ ἐπιτίθημι τις ὁ ὑπεναντίος εἰμί ὁ δῆμος ἀνήρ δύο προσποιέω φίλος εἰμί ἀπόρρητος , πολέμιος ἑαυτοῦ καθίστημι αὐτός καί ποιέω κακός ἐν ὁ φανερός , σιγή δέ ὁ ἐκ ὁ ἐναντίος βούλευμα ἀκούω παρά αὐτός .
aeneas-tactics.poliorcetica 11.8
ἐπεὶ δʼ ἐν τῷ εἰσάγεσθαι τοὺς ξένους ἦσαν οἱ πλούσιοι , ἅμα δὲ καὶ τῶν ἐν τῇ πόλει τινὲς ἦσαν ἕτοιμοι , καὶ εἰς τὴν ἐπιοῦσαν νύκτα ἔμελλεν τὸ ἔργον ἔσεσθαι , ἔδοξε τῷ τοῦ δήμου προστάτῃ τὴν ταχίστην ἐκκλησίαν συναγαγεῖν καὶ τὸ μέλλον μὴ προειπεῖν , ἵνα μὴ πᾶσα ἡ πόλις ταραχθῇ , εἰπόντα δὲ ἄλλα τε καὶ ὅτι συμφέρον εἴη ἐν τῇ ἐπιούσῃ νυκτὶ σὺν τοῖς ὅπλοις πάντας Ἀργείους παρεῖναι ἐν τῇ αὑτοῦ φυλῇ ὄντας ἕκαστον .
Lemmas: ἐπεί δέ ἐν ὁ εἰσάγω ὁ ξένος εἰμί ὁ πλούσιος , ἅμα δέ καί ὁ ἐν ὁ πόλις τις εἰμί ἑτοῖμος , καί εἰς ὁ ἐπέρχομαι νύξ μέλλω ὁ ἔργον εἰμί , δοκέω ὁ ὁ δῆμος προστάτης ὁ ταχύς ἐκκλησία συνάγω καί ὁ μέλλω μή προλέγω , ἵνα μή πᾶς ὁ πόλις ταράσσω , λέγω δέ ἄλλος τε καί ὅτι συμφέρω εἰμί ἐν ὁ ἐπέρχομαι νύξ σύν ὁ ὅπλον πᾶς Ἀργεῖος πάρειμι ἐν ὁ ἑαυτοῦ φυλή εἰμί ἕκαστος .
aeneas-tactics.poliorcetica 11.9
ἐὰν δέ τις ἄλλως ἐκθῆται τὰ ὅπλα ἢ ἄλλῃ ἐξενεγκάμενος φανῇ , ὡς προδότης καὶ ἐπιβουλεύων τῷ δήμῳ πασχέτω τι .
Lemmas: ἐάν δέ τις ἄλλος ἐκτίθημι ὁ ὅπλον ἤ ἄλλῃ ἐκφέρω φαίνω , ὡς προδότης καί ἐπιβουλεύω ὁ δῆμος πάσχω τις .
aeneas-tactics.poliorcetica 11.10
τοῦτο δὴ αὐτὸ ἵνα κατὰ τὰς φυλὰς ὄντες οἱ πλούσιοι μὴ δύνωνται εἰς ταὐτὸ ἀθροισθέντες μετὰ τῶν ξένων ἐπιθέσθαι , ἀλλʼ ἐν ταῖς φυλαῖς ὄντες διακεχωρισμένοι ὦσιν ἐν πολλοῖς ὀλίγοι φυλέταις . καλῶς δὲ δοκεῖ καὶ ἀγχινόως μετʼ ἀσφαλείας διαλῦσαι τὸ μέλλον .
Lemmas: οὗτος δή αὐτός ἵνα κατά ὁ φυλή εἰμί ὁ πλούσιος μή δύναμαι εἰς αὐτός ἀθροίζω μετά ὁ ξένος ἐπιτίθημι , ἀλλά ἐν ὁ φυλή εἰμί διαχωρίζω εἰμί ἐν πολύς ὀλίγος φυλέτης . καλός δέ δοκέω καί ἀγχίνοος μετά ἀσφάλεια διαλύω ὁ μέλλω .
aeneas-tactics.poliorcetica 11.10a
παραπλησίως δὲ ἐν Ἡρακλείᾳ τῇ ἐν τῷ Πόντῳ , οὔσης δημοκρατίας καὶ ἐπιβουλευόντων τῶν πλουσίων τῷ δήμῳ καὶ μελλόντων ἐπιτίθεσθαι , προγνόντες οἱ προστάται τοῦ δήμου τὸ μέλλον , οὐσῶν αὐτοῖς τριῶν φυλῶν καὶ τεσσάρων ἑκατοστύων , ἔπεισαν τὸ πλῆθος ἑξήκοντα εἶναι ἑκατοστύας , ἵνα ἐν ταύταις καὶ εἰς τὰς φυλακὰς καὶ εἰς τὰς ἄλλας λειτουργίας φοιτῶσιν οἱ πλούσιοι .
Lemmas: παραπλήσιος δέ ἐν Ἡράκλεια ὁ ἐν ὁ Πόντος , εἰμί δημοκρατία καί ἐπιβουλεύω ὁ πλούσιος ὁ δῆμος καί μέλλω ἐπιτίθημι , προγιγνώσκω ὁ προστάτης ὁ δῆμος ὁ μέλλω , εἰμί αὐτός τρεῖς φυλή καί τέσσαρες ἑκατοστύς , πείθω ὁ πλῆθος ἑξήκοντα εἰμί ἑκατοστύς , ἵνα ἐν οὗτος καί εἰς ὁ φυλακή καί εἰς ὁ ἄλλος λειτουργία φοιτάω ὁ πλούσιος .
aeneas-tactics.poliorcetica 11.11
συνέβαινεν καὶ ἐνταῦθα διεσκεδασμένους εἶναι τοὺς πλουσίους καὶ ἐν ταῖς ἑκατοστύσιν ὀλίγους ἑκάστοθι παραγίγνεσθαι ἐν πολλοῖς δημόταις ·
Lemmas: συμβαίνω καί ἐνταῦθα διασκεδάννυμι εἰμί ὁ πλούσιος καί ἐν ὁ ἑκατοστύς ὀλίγος ἑκάστοθι παραγίγνομαι ἐν πολύς δημότης ·
aeneas-tactics.poliorcetica 11.12
ὁμότροπον δέ τι τούτῳ καὶ πάλαι ἐν Λακεδαίμονι γενέσθαι . μηνυθείσης γὰρ ἐπιβουλῆς τοῖς ἄρχουσιν ὅτι ὅταν ὁ πῖλος ἀρθῇ ἐπιθήσονται , ἔπαυσαν τοὺς ἐγχειροῦντας ἐπιθέσθαι , κήρυγμα ἀναγγείλαντες τοὺς τὸν πῖλον μέλλοντας ἆραι μὴ ἆραι .
Lemmas: ὁμότροπος δέ τις οὗτος καί πάλαι ἐν Λακεδαίμων γίγνομαι . μηνύω γάρ ἐπιβουλή ὁ ἄρχων ὅτι ὅταν ὁ πῖλος ἀείρω ἐπιτίθημι , παύω ὁ ἐγχειρέω ἐπιτίθημι , κήρυγμα ἀναγγέλλω ὁ ὁ πῖλος μέλλω ἀείρω μή ἀείρω .
aeneas-tactics.poliorcetica 11.13
Ἐν Κορκύρᾳ δὲ ἐπανάστασιν δέον γενέσθαι ἐκ τῶν πλουσίων καὶ ὀλιγαρχικῶν τῷ δήμῳ ( ἐπεδήμει δὲ καὶ Χάρης Ἀθηναῖος φρουρὰν ἔχων , ὅσπερ συνήθελεν τῇ ἐπαναστάσει ) ἐτεχνάσθη τοιόνδε .
Lemmas: ἐν Κέρκυρα δέ ἐπανάστασις δέω γίγνομαι ἐκ ὁ πλούσιος καί ὀλιγαρχικός ὁ δῆμος ( ἐπιδημέω δέ καί Χάρης Ἀθηναῖος φρουρά ἔχω , ὅς συνεθέλω ὁ ἐπανάστασις ) τεχνάζω τοιόσδε .
aeneas-tactics.poliorcetica 11.14
τῶν τῆς φρουρᾶς τινες ἄρχοντες σικύας προσβαλόμενοι καὶ τομὰς ἐν τῷ σώματι ποιησάμενοι καὶ αἱματωθέντες ἐξέδραμον εἰς τὴν ἀγορὰν ὡς πληγὰς ἔχοντες , ἅμα δʼ αὐτοῖς εὐθὺς προπαρεσκευασμένοι οἵ τε ἄλλοι στρατιῶται τὰ ὅπλα ἐξηνέγκαντο καὶ τῶν Κορκυραίων οἱ ἐπιβουλεύοντες .
Lemmas: ὁ ὁ φρουρά τις ἄρχω σικύα προσβάλλω καί τομή ἐν ὁ σῶμα ποιέω καί αἱματόω ἐκτρέχω εἰς ὁ ἀγορά ὡς πληγή ἔχω , ἅμα δέ αὐτός εὐθύς προπαρασκευάζω ὁ τε ἄλλος στρατιώτης ὁ ὅπλον ἐκφέρω καί ὁ Κορκυραῖος ὁ ἐπιβουλεύω .
aeneas-tactics.poliorcetica 11.15
τῶν δʼ ἄλλων ἀγνοούντων τὸ πρᾶγμα καὶ εἰς ἐκκλησίαν παρακληθέντων συνελαμβάνοντο οἱ προστάται τοῦ δήμου , ὡς ἐπαναστάσεως γενομένης ἐξ αὐτῶν , καὶ τὰ ἄλλα μεθίστασαν πρὸς τὸ συμφέρον αὑτοῖς .
Lemmas: ὁ δέ ἄλλος ἀγνοέω ὁ πρᾶγμα καί εἰς ἐκκλησία παρακαλέω συλλαμβάνω ὁ προστάτης ὁ δῆμος , ὡς ἐπανάστασις γίγνομαι ἐκ αὐτός , καί ὁ ἄλλος μεθίστημι πρός ὁ συμφέρω ἑαυτοῦ .
aeneas-tactics.poliorcetica 12.1
Χρὴ δὲ καὶ συμμάχων εἰς τὴν πόλιν μήποτε ἅμα διατελεῖν τοὺς συμμάχους , ἀλλὰ διεσκεδάσθαι ὁμοτρόπως τῶν αὐτῶν ἕνεκεν τοῖς προειρημένοις .
Lemmas: χρή δέ καί σύμμαχος εἰς ὁ πόλις μήποτε ἅμα διατελέω ὁ σύμμαχος , ἀλλά διασκεδάννυμι ὁμότροπος ὁ αὐτός ἕνεκα ὁ προλέγω .
aeneas-tactics.poliorcetica 12.2
τὸ δὲ αὐτὸ καὶ μετὰ ξένων μισθοφόρων μέλλοντάς τι πράσσειν ἀεὶ χρὴ ὑπερέχειν πλήθει καὶ δυνάμει τοὺς ἐπαγομένους πολίτας τῶν ξένων · εἰ δὲ μή ,
Lemmas: ὁ δέ αὐτός καί μετά ξένος μισθοφόρος μέλλω τις πράσσω ἀεί χρή ὑπερέχω πλῆθος καί δύναμις ὁ ἐπάγω πολίτης ὁ ξένος · εἰ δέ μή ,
aeneas-tactics.poliorcetica 12.3
ἐπʼ ἐκείνοις γίγνονται αὐτοί τε καὶ ἡ πόλις . οἷον Χαλκηδονίοις πολιορκουμένοις παρόντες σύμμαχοι ἔπεμψαν φρουρὰν αὐτοῖς οἱ τῶν Χαλκηδονίων σύμμαχοι . βουλευομένων τὰ αὑτοῖς συμφέροντα οὐκ ἔφασαν οἱ φρουροὶ ἐπιτρέψειν , ἐὰν μὴ καὶ Κυζικηνοῖς δοκῇ εἶναι συμφέροντα , ὥστε τοῖς Χαλκηδονίοις τὴν φρουρὰν ἔσω οὖσαν πολὺ φοβερωτέραν εἶναι τῶν προκαθημένων πολεμίων .
Lemmas: ἐπί ἐκεῖνος γίγνομαι αὐτός τε καί ὁ πόλις . οἷος Χαλκηδόνιος πολιορκέω πάρειμι σύμμαχος πέμπω φρουρά αὐτός ὁ ὁ Χαλκηδόνιος σύμμαχος . βουλεύω ὁ ἑαυτοῦ συμφέρω οὐ φημί ὁ φρουρός ἐπιτρέπω , ἐάν μή καί Κυζικηνός δοκέω εἰμί συμφέρω , ὥστε ὁ Χαλκηδόνιος ὁ φρουρά εἴσω εἰμί πολύς φοβερός εἰμί ὁ προκάθημαι πολέμιος .